text:
241Se fufegele dilo tsa ba ba bosula; se eletse go tshwana nabo. 2Gonne dipelo tsa bone di akanya kgatelelo; melomo ya bone e bua tse di isang mo tatlhegong.
3Ntlo e agiwa ka botlhale; e thewa sentle ka maatlametlo, 4mme ka kitso matlwana a yona a tlala dithoto tsa mefutafuta tse di tlhwatlhwa e kgolo le tse dintle.
5Letlhale le thata bogolo go seganka; yo o nang le kitso o thata bogolo go yo o dikgoka. 6Gonne ò tla itse go lwa ntwa ka dikgakololo tse di botlhale; phenyo e bonwa ka bontsi jwa bagakolodi.
7Tsa botlhale di palela seeleele; mo lekgotleng se tlhoka puo.
8Yo o logang maano a go dira bosula o tla bidiwa Rra-bolotsana. 9Boleo ke maikaelelo a bosilo; mosotli o ilega mo bathong.
10Fa o nyema moko ka letsatsi la tlalelo, thata ya gago e tla bo e se ya sepe.
11Pholosa ba ba gogelwang losong! Thibela ba ba theekelelang go ya go bolawa.
Pes. 82:4
12Fa o ka re: “Ke ne ke sa itse,” ona o o bonang dipelo a ga o kitla o lemoga? Ona o o disang bophelo jwa gago o a itse. O direla motho ka fa tirong ya gagwe.
1 Sam. 16:7
Baroma 2:6
13Morwaaka, jaa lomepe lwa dinotshe, gonne lo monate; mafura a dinotshe a botshe mo magalapeng a gago. 14Itse gore botlhale bo ntse jalo mo moweng wa gago. Fa o bo bona, tswelelopele e tla nna teng, mme tsholofelo ya gago ga e kitla e nyelela.
15Wena moikepi, se lalele lelapa la mosiami; se senye legae la gagwe. 16Le fa mosiami a ka wa gasupa, o tla nna a tsoga gape; mme baikepi bone ba wela mo tatlhegong.
17Fa mmaba wa gago a wa, se itumele; fa a digwa, a pelo ya gago e se duduetse, 18e se re gongwe Morena a bona, mme ga nna bosula mo matlhong a gagwe, a busa bogale jwa gagwe mo go ene.
19Se tukele basenyi bogale; se fufegele baikepi
Pes. 37:1
73:3
20gonne yo o bosula ga a tswelele pele; lesedi la baikepi le tla tima.
21Morwaaka, boifa Morena le kgosi; se tlwaelane le dirukhutlhi.
22Gonne tatlhego ya tsona e tla dirafala ka tshoganyetso, sebaka sa tshenyego ya tsona se itsiwe ke mang?
23Diane tse di latelang fa le tsona ke tsa batlhalefi:
Go gobelelela motho mo tshekong ga go a siama. 24Yo o rayang moikepi a re: “O siame!” ene, batho ba tla mo rogaka, merafe e tla mo hutsa. 25Go ratega ba ba mo atlholang ka tshiamo; lesego le letlhogonolo di tla ba dirafalela.
26Yo o ntshang dikarabo tse di siameng o atla molomo.
27Fetsa tiro ya gago e e kwa ntle, o leme tshimo ya gago; morago ga moo o ka aga ntlo ya gago.
28Se pateletse mongwe-ka-wena ka bomo! A ò tshwanetse go timetsa batho ka molomo wa gago?
29Se re: “Ke tla mo direla se a se ntiretseng; ke busolosetsa monna ka fa tirong ya gagwe.”
30Nkile ka feta kwa tshimong ya motlapa kwa tshimong ya moweine ya motho yo o se nang tlhaloganyo. 31Ka fitlhela e tlhogile mefero gotlhe, e khurumeditswe ke mokolonyane, lorako lwa matlapa lwa yona lo digilwe. 32Ka leba, ka ela tlhoko, ka bona, ka fitlhela e le thuto e e reng: 33Fa o robala go le gonnye, o otsela go le gonnye, o phutha diatla go le gonnye go ikhutsa,
34khumanego ya gago e tla tla jaaka senokwane le lehuma la gago jaaka motlhabani.


c: text/html

text:
21Ikakanyeng, lo kgobokaneng, lona setšhaba se se sa tlhajweng ke ditlhong, 2maikaelelo a Morena a ise a dirafale, lo ise lo nne jaaka moko o o gogolwang, bogale jo bo tukang jwa gagwe bo ise bo tle mo go lona, letsatsi la bogale jwa Morena le ise le tle mo go lona. 3Batlang Morena, lona lotlhe ba lo pelonolo ba lefatshe, ba lo dirileng ka fa tshiamong ya gagwe; batlang tshiamo, batlang boikokobetso; ka gongwe lo ka fitlhega ka letsatsi la bogale jwa Morena.
4Gonne Gasa o tla bo a tlogetswe, Ašekalone a ntshiwa sekaka, Ašetote ba tla mo leleka go le motshegare, Ekerone o tla kumolwa. 5A tatlhego wee ya ba ba agileng ntlheng ya lewatle, e leng setšhaba sa Bakerethi. Lefoko la Morena le tlhabana le lona. Wena Kanana, lefatshe la Bafelesita, ke tla go nyeletsa gore ò tlhoke moagi.
Jer. 47
6Mme naga e e fa lewatleng e tla nna mafulo le didiba tsa badisa le maraka a difutshane. 7Naga eo e tla nna ya masalela a Bajuta, ba tla fudisa mo go yona, ba ya go robala mo matlong a Ašekalone mantsiboa; gonne Morena, Modimo wa bone, o tla ba lekola, a ba busa mo tatlhegong ya bone.
8“Ke utlwile kgobo ya Bamoabe le dikgalo tsa Baamone tse ba kgobileng morafe wa me ka tsona, ba ntse ba ikgodisetsa naga ya ona. 9Ka ntlha ya moo, ka bophelo jwa me!” go bua Morena wa masomosomo, Modimo wa Iseraele, a re: “Ruri, Moabe o tla nna jaaka Sotoma, le Baamone jaaka Gomora, le jaaka naga fa go leng bogopa le meepo ya letswai le sekaka ka bosakhutleng. Ba ba setseng ba morafe wa me ba tla ba thukhutha, masalela a setšhaba sa ka a tla ba rua.”
10Tseo di tla ba dirafalela boemong jwa boikgodiso jwa bone, ka ba kgobile morafe wa Morena wa masomosomo, ba o ikgodisetsa. 11Morena e tla nna yo o boitshegang mo go bone, gonne o tla nyeletsa medimo yotlhe ya lefatshe gore ditlhakatlhake tsotlhe tsa ditšhaba di mo obamele, mongwe le mongwe mo felong ga gagwe.
12“Le lona Baethiopia lo tla rengwa ka tšhaka ya me.”
13O tla otlololela letsogo kwa bokone, a nyeletsa Asiria, a dira motse wa Ninife marope a sekaka se se senya.
14Matlhape a tla botha mo gare ga ona, e bong a diphologolo tsa mefutafuta tse di ditlhophatlhopha. Sefudi le tlhong di tla robala mo gare ga ditlhogo tsa maotwana a ona. Utlwa, dinonyane di letsa melodi mo fenstereng, lehakabe le lela mo serepoding, gonne dipati tsa mesetere di tlositswe mo thulelong.
34:1
15Ke ona motse o o neng o itaola mo tlhapelong, o o neng o agile mo phemelong, mme o ithaya mo pelong o re: “Ke nna! Ga go ope kwa ntle ga me.” O fetogile jang sekaka le marobalo a diphologolo! Botlhe ba ba fetang fa go ona ba tla letsa melodi, ba supa letshogo ka diatla.

robotstxt: allowed

filter: keep


text:
Se se Mo Lefokong la Modimo
Baebele e na le molaetsa wa Modimo kgotsa lefoko la gagwe, le a batlang gore re le itse gompieno. E re bontsha gore re ka atlega jang mo botshelong le gore re ka dira jang gore Modimo a re amogele. Gape e araba dipotso tse di latelang:
7 Ke eng se Baebele e se boleletseng pele ka motlha wa rona?
TSELA YA GO BONA DITEMANA TSA BAEBELE
Baebele e na le dibukana di le 66. E kgaogantswe ka dikarolo tse pedi: Dikwalo Tsa Sehebera le Searamaika (“Tesetamente e Kgologolo”) le Dikwalo Tsa Segerika (“Tesetamente e Ntšha”). Buka nngwe le nngwe ya Baebele e kgaogantswe ka dikgaolo le ditemana. Fa go umakiwa ditemana, nomoro ya ntlha e e tlang morago ga leina la buka ke ya kgaolo, mme nomoro kgotsa dinomoro tse di latelang tsone ke tsa temana kgotsa ditemana. Ka sekai, Genesise 1:1 e kaya Genesise kgaolo 1, temana 1.


text:
81Saule le ene a kgatlhwa ke polao ya gagwe.
Ya re ka letsatsi leo pogiso e kgolo ya tsogela phuthego e e mo Jerusalema, mme botlhe ba falalediwa kwa dinageng tsa Jutea le Samaria, fa e se baapostolo.
11:19
2Mme banna bangwe ba ba boifang Modimo ba fitlha Setefane, ba mo lelela segolo.
3Mme Saule a nna a tlhorisa phuthego, a tlhomaganya matlo, a swatola banna le basadi, a ba tsenya mo ntlong ya kgolegelo.
22:4
4Jaanong ba ba faladitsweng ba ya le naga, ba eta ba rera lefoko la Efangele. 5Filipo a ya kwa motseng mongwe wa Samaria, a ba rerela Keresete.
6Batho ba tlhokomela dilo tse di bolelwang ke Filipo ka bongwefela jwa pelo, ka ba utlwa le go bona ditshupo tse a di dirang; 7gonne ba bantsi ba ne ba na le mewa e e itshekologileng; yona e ne e tswa e goa ka lentswe le legolo. Mme ba bantsi ba ba suleng mefama le ba ba golafetseng maoto ba fodisiwa.
8Ga ba ga nna boitumelo jo bogolo mo motseng oo.
9Monna mongwe yo leina la gagwe e leng Simone o ne a le mo motseng oo pele ga foo, a dira tsa bongaka, a tseanya setšhaba sa Samaria ka go bua a re: “Ke nna yo mogolo.” 10Botlhe ba ne ba mo setse morago, ba bannye le ba bagolo, ba re: “Ke ene nonofo ya Modimo e e bidiwang ‘E kgolo’.” 11Ba ne ba mo sala morago, ka a sa bolo go ba tseanya ka tsa bongaka sebaka se seleele. 12E rile ba dumela Filipo yo o neng a ba rerela Efangele ya puso ya Modimo le leina la ga Jesu Keresete, ba kolobediwa, banna le basadi.
13Le Simone ka esi a dumela, mme ya re a sena go kolobediwa, a nna a nna le Filipo ka gale; ya re a bona ditshupo le ditiro tsa nonofo tse dikgolo di dirwa, a tseana.
14E rile baapostolo ba ba kwa Jerusalema ba utlwa gore Basamaria ba amogetse Lefoko la Modimo, ba roma Petoro le Johane kwa go bone. 15Ya re ba sena go fitlha teng, ba ba rapelela gore ba amogele Mowa o o Boitshepo; 16gonne o ne o ise o wele mo go ope wa bone, ba ne ba kolobeditswe mo leineng la Morena Jesu fela. 17Ba ba baya diatla, mme ba amogela Mowa o o Boitshepo.
18Ya re Simone a bona gore Mowa o o Boitshepo o newa ka peo ya diatla tsa baapostolo, a ba tlisetsa madi 19a re: “Le nna, nnayang nonofo eo gore e tle e re mongwe le mongwe yo ke mmayang diatla, a amogele Mowa o o Boitshepo.”
20Mme Petoro a mo fetola a re: “A madi a gago a nyelele nao, ka gonne o gopotse gore neo ya Modimo e ka bonwa ka madi. 21Ga o na kabelo, le e seng tshiamelo mo neong eo; gonne pelo ya gago e kgopo fa pele ga Modimo. 22Ka moo he, ikwatlhaele bosula jo jwa gago, o be o rapele Morena, e tle e re gongwe maikaelelo ao a pelo ya gago o a itshwarelwe; 23gonne ke go bona o tletse santlhokwe wa bogalaka, e bile o bofilwe ka tshiamololo.”
24Simone a araba a re: “Nthapeleleng Morena e le lona gore ke se ka ka welwa ke sepe sa dilo tse lo di buileng.”
25Ya re jaanong ba sena go supa le go bolela Lefoko la Morena, ba boela kwa Jerusalema, ba eta ba rera Efangele mo metsaneng e mentsi ya Basamaria.
26Jaanong moengele wa Morena a bua le Filipo a re: “Nanoga o ye kwa ntlheng ya borwa kwa tseleng e e tswang Jerusalema, e ya kwa Gasa;” ke tsela e e senya. 27A nanoga a tsamaya, a ba a fitlhela monna mongwe wa Moethiopia teng, e le modiredi le tona ya ga Kantase, kgosi ya sesadi ya Baethiopia, yo o neng a okametse khumo yotlhe ya gagwe. O ne a tsile kwa Jerusalema go obamela teng. 28Jaanong a boela gae ka koloi ya gagwe, a buisa lokwalo lwa moporofeti Jesaya. 29Mowa wa raya Filipo wa re: “Yaa o kopane le koloi ele!” 30Filipo a tabogela teng, a mo utlwa a buisa moporofeti Jesaya, a ba a re: “A o tlhaloganya se o se buisang?”
31Ene a re: “Nka tlhaloganya jang, fa ke sa tlhalosediwe ke ope?” A ba a rapela Filipo gore a pagame, a nne nae. 32Kgaolo e a neng a e buisa e ne e le e e reng:
“O ne a gogelwa tlhabong
jaaka nku;
a se ka a bula molomo wa gagwe
jaaka kwana e didimetse
fa pele ga mmeodi wa yona.
33Ya re ka a le mo
boikokobetsong,
a timiwa katlholo e e siameng;
losika lwa gagwe
lo tla bolelwa ke mang?
Gonne bophelo jwa gagwe
bo tlosiwa mo lefatsheng.”
34Jaanong modiredi a botsa Filipo a re: “Ke a go rapela, moporofeti o bua jalo ka ga mang, a ke ka ga gagwe gongwe ka ga mongwe o sele?” 35Ke fa Filipo a tswa molomo, a simolola ka lokwalo loo, a mo rerela Efangele ya ga Jesu. 36Ya re ba ntse ba tswelela pele mo tseleng, ba fitlha fa metsing mangwe, mme modiredi a re: “Bona, metsi ke ale; ke kgorelediwa ke eng go ka kolobediwa?” 37Filipo a araba a re: “Fa o dumela ka pelo yotlhe, go ka nna jalo.” Ene a araba a re: “Ke dumela gore Jesu Keresete ke Morwa Modimo.”
Mar. 16:16
38Jaanong a laola gore koloi e eme, ba fologela kwa metsing ka bobedi jwa bone, Filipo le modiredi, mme a mo kolobetsa. 39Ya re ba tswa mo metsing, Mowa wa Morena wa tlosa Filipo, mme modiredi a se ka a tlhola a mmona; fela a tswelela mo tseleng ya gagwe ka boitumelo.
40Filipo a fitlhelwa kwa Ašetote, a eta a ntse a rera Efangele mo metseng yotlhe, ga tsamaya a fitlha kwa Kaisarea.


text:
231“O se ka wa bolela magatwe a ditshele. O se ka wa emela moikepi ka go nna mosupi wa kgobelelo.
2Se latele bontsi mo bosuleng. Le gona o se ka wa supa mo tshekong ka go faposiwa ke bontsi go sokamisa tshiamo. 3Se gobelele mohumanegi mo tshekong ya gagwe.
4“Fa o bona kgomo ya mmaba wa gago gongwe esele ya gagwe e timetse, o e busetse kwa go ene.
5Fa o bona esele ya yo o go tlhoileng e robaditswe ke morwalo wa yona, o se ka wa mo tlhokomologa fela, nnyaya, mo thuse go e belesolola.
6“Se kgopamise tshiamo ya bahumanegi ba gago mo ditshekong tsa bone.
7Katogana le kgang ya maaka. Se bolae yo o se nang molato yo o siameng. Gonne ga nkitla ke atlholela moikepi. 8Ò se ka wa amogela thelesetso. Gonne thelesetso e foufatsa ba ba bonang; e sokamisa mafoko a basiami.
27:15
9“Le gona o se ka wa gatelela moeng. Kana lo itse maikutlo a moeng ka losi; gonne lo ne lo le baeng kwa lefatsheng la Egepeto.
10“Lema tshimo ya gago dinyaga di le thataro, o robe dijo tsa yona.
Doit. 15:1-11
11Mme ka ngwaga wa bosupa o e latse, e nne fela e sa lengwe gore badidi ba morafe wa gago ba je. Tse ba di tlogelang di jewe ke diphologolo tsa naga. Le tshimo ya gago ya moweine le ditlhare tsa gago tsa olefa o dire jalo ka tsona.
12“Dira ditiro tsa gago ka malatsi a marataro, mme o ikhutse ka letsatsi la bosupa gore kgomo ya gago le esele ya gago di ikhutse; le gore morwa lelata la gago le moeng ba lapologe.
13“Itiseng mo go tsotlhe tse ke di lo boleletseng. Lo se ka lwa boka maina a medimo e sele. A a se ka a umakiwa ke melomo ya lona.
14“Ntireleng moletlo gararo ka ngwaga: 15Dirang moletlo wa dinkgwe tse di sa bedisiwang, lo je dinkgwe tse di sa bedisiwang malatsi a supa ka sebaka sa kgwedi ya Abibi jaaka ke lo laetse; gonne lo hudugile kwa Egepeto ka yona. Mme lo se ka lwa bonala fa pele ga me lo iphotlhere fela.
16“Lo be lo dire moletlo wa thobo wa mabutswapele a dijwalo tsa lona tse di mo tshimong; le moletlo wa go fula maungo ka bofelo jwa ngwaga, fa lo kgobokanya maungo a lona mo tshimong. 17A banna botlhe ba lona ba bonale gararo ka ngwaga fa pele ga Morena Modimo.
18“Se tliseng madi a setlhabelo sa me mmogo le tse di bedisitsweng; le gona a mafura a moletlo wa me a se ka a salela kamoso.
19“Tse dintle tsa mabutswapele a lona di iseng kwa ntlong ya Morena Modimo wa lona. Se apeeng potsane ka mašwi a mmaayo.
Ekes. 22:29
Doit. 14:21
20“Bona, ke roma moengele gore a lo etelele pele, a tle a lo boloke mo tseleng, a lo fitlhise kwa felong fa ke go baakantseng.
21Itiseng mo go ene, lo utlwe lentswe la gagwe; se mo ganetseng, gonne o ka gana go itshwarela ditlolo tsa lona; kana nna ka nosi ke iponatsa ka ene.
22Mme e tla re fa lo utlwa lentswe la gagwe, lo dira tsotlhe tse ke di lo laelang, foo ke nne mmaba wa baba ba lona, ke ganetse ba ba lo ganetsang. 23Ruri, moengele wa me o tla lo etelela pele, a lo fitlhisa kwa go Baamori le Bahethe le Baferesi le Bakanana le Bahewi le Bajebusi, mme ke tla ba fedisa. 24Lo se ka lwa obamela medimo ya bone le e seng go e direla le e seng go dira jaaka bone ba dira, mme lo e digele ruri, lo pšhwetlakanye mafika a bone a a betlilweng motloutlo.
Lef. 18:3
25“Direlang Morena Modimo wa lona, foo o tla tshegofatsa dijo tsa lona le metsi a lona. Ke tla tlosa malwetse mo go lona.
26Ga go ne go nna le mosadi ope yo o senyegelwang le yo o ka nnang moopa mo lefatsheng la lona. Ke tla lo tlaletsa palo ya malatsi.
27“Ke tla romela theregiso ya me go lo etelela pele; ke tla silofatsa morafe mongwe le mongwe o lo tla fitlhang kwa go ona. Ke tla tshabisa baba botlhe ba lona pele ga lona. 28Ke tla romela mefukgomo go lo etelela pele gore e leleke Bahewi le Bakanana le Bahethe pele ga lona.
7:20
Još. 24:12
29Ga nkitla ke ba leleka fa pele ga lona ka ngwaga o le mongwe, e se re gongwe lefatshe la fetoga sekaka, le dibata tsa naga tsa lo ntsifalela. 30Ke tla ba leleka ke iketlile ka go latelana ga bone go ya go fitlhelela lo ate, lo je lefatshe lotlhe boswa.
31“Ke tla sega molelwane wa lona go tswa Lewatleng la Motlhaka go fitlha lewatleng la Bafelesita le go tswa kwa sekakeng go fitlha kwa nokeng ya Ferathe. Gonne ke tla neela baagi ba lefatshe leo mo diatleng tsa lona gore lo ba leleke fa pele ga lona.
32Lo se ka lwa dira kgolagano nabo gongwe le medimo ya bone.
Doit. 7:2
33A ba se ka ba nna mo lefatsheng la lona, e se re gongwe ba lo nteofisetsa. Gonne fa lo ka direla medimo ya bone, ruri, e tla nna seru mo go lona.”


text:
11Nna Simone Petoro, motlhanka le moapostolo wa ga Jesu Keresete, ke kwalela ba ba neilweng tumelo ya botlhokwa jaaka rona ka tshiamo ya Modimo wa rona le ya Mopholosi Jesu Keresete:
2A bopelotlhomogi le kagiso di lo ntsifalele ka go itse Modimo le Jesu, Morena wa rona!
3Kana ke thata ya gagwe ya bodimo e e re abetseng dilo tsotlhe tse di re direlang bophelo le poifo-Modimo, ka go itse ene yo o re biditseng ka kgalalelo ya gagwe le ka maatlametlo a gagwe.
4Ka tsona o re abetse ditsholofetso tse di tlotlegang, tse dikgolo thata, gore lo nne le kabelo mo popegong ya bodimo ka go dumela tsona, lo sena go falola mo tshenyegong e e mo lefatsheng ka keletso. 5Ka ntlha ya moo, tlhoafalang thata gore lo oketse tumelo ya lona ka maatlametlo, le maatlametlo ka kitso,
6le kitso ka boitshwaro, le boitshwaro ka tshwarelelo, le tshwarelelo ka poifo-Modimo, 7le poifo-Modimo ka go rata bakaulengwe, le go rata bakaulengwe ka go rata botlhe.
8Gonne fa dilo tse, di le teng mo go lona, mme di ntse di ata, di tlosa botshwakga le botlhoka-leungo ntlheng ya go itse Morena wa rona Jesu Keresete. 9Yo o tlhokang dilo tse o foufetse, ga a bonele kgakala, o bile o lebetse tlhapiso ya maleo a gagwe a pele.
10Ka ntlha ya moo, ba ga etsho, tlhoafalang bogolo gore lo tlhomamise go bidiwa ga lona le go tlhaolwa ga lona; gonne fa lo dira jalo, ga lo kitla lo kgotšwa ka gope. 11Gonne foo lo tla abelwa segolo go tsena mo pusong e e sa khutleng ya Morena wa rona Jesu Keresete, Morepholosi.
12Ke ka ntlha ya moo ke ikaeletseng go lo gakolola dilo tseo ka gale, le fa lo di itse, lo bile lo tlhomamisitswe mo boammaaruring jo bo leng teng. 13Mme ke fitlhela e le tshwanelo go lo kurusa ka kgakololo, ke sa ntse ke le mo motlaaganeng ono wa mmele;
14ka ke itse gore motlaagana wa me o tla akofa o tlhomololwa ka fa le Morena wa rona Jesu Keresete a ntshenoletseng ka teng.
15Mme ke tla tlhoafalela gore ka gale lo nne lo gakologelwe dilo tseo, le fa ke sena go tsamaya.
16Gonne e rile re lo itsise thata ya Morena wa rona Jesu Keresete le go tla gape ga gagwe, ra bo re sa latele dinaane tse di rulagantsweng ka botlhale, mme re ne re le basupi ba ba bonyeng borena jwa gagwe. 17Gonne o amogetse tlotlo le kgalalelo mo go Modimo Rara, jale fa lentswe le le ntseng jaana le tswa kgalalelong ya borena, le tla go ene le re: “Yoo ke Morwaake yo o rategang, yo o nkgatlhang.”
18Lentswe leo re le utlwile le tswa legodimong, re na nae mo thabeng e e boitshepo.
19E bile re na le lefoko la polelelopele le le tlhomameng bogolo, le lo tla bong lo dira sentle, fa lo le tlhokomela jaaka lobone lo lo phatsimang mo felong ga lefifi go ya bo be bo se, le naledi ya moso e be e tlhabe mo dipelong tsa lona, 20ka lo itse bogolo gore ga go na polelelopele epe ya Lokwalo e e bolelwang ka tlhaloso ya boithatelo ya motho; 21gonne ga go ise go ke go tle polelelopele ka go rata ga motho, mme batho ba ba boitshepo ba Modimo ba buile, ba tlhotlheleditswe ke Mowa o o Boitshepo.


text:
51Ngwanaka, botlhale jwa me o bo ele tlhoko; tlhaloganyo ya me o e sekegele tsebe 2gore o boloke kelelelo, mme molomo wa gago o boloke kitso. 3Gonne molomo wa mosadi o sele o rothisa mafura a dinotshe; magalapa a gagwe a borethe bogolo go lookwane.
4Mme la bofelo o galaka jaaka longana; o bogale jaaka tšhaka e e magale-mabedi. 5Maoto a gagwe a fologela kwa losong; dikgato tsa gagwe di ntse di atamela felo ga baswi. 6Ditselana tsa gagwe ke tsa go kgarakgatshega a sa itse gore a se ka a tlhamalela mo tseleng ya bophelo.
7Mme jaanong, banaka, nkutlweng; se tlogeleng mafoko a molomo wa me! 8A tsela ya gago e nne kgakala nae; se atamele mojako wa ntlo ya gagwe. 9E se re gongwe wa naya ba bangwe thata ya bošwa jwa gago, le e seng go naya mosadi yo o setlhogo dinyaga tsa gago, 10e se re gongwe ba bangwe ba kgora ka thata ya gago le ka tse o di bonyeng ka matsapa, tsa ya mo ntlong ya motho o sele. 11E se re gongwe mo bokhutlong jwa gago, fa go fela mmele wa gago le nama ya gago, o a fegelwa, 12o a re: “Joo nna wee! Ke ne ke reng, fa ke ila thuto; fa pelo ya me e nyatsa kgalemelo, 13fa ke sa utlwe mantswe a baruti ba me fa ke sa sekegele ba ba nthutang tsebe! 14Ke batlile go wela gotlhe mo tatlhegong, ke le mo gare ga batho le phuthego!”
15Nnyaya! Nwaa metsi a sediba sa gago, a a tswelang mo motsweding wa gago. 16A o a re, metswedi ya gago e tshologele kwa ntle; dinokana tsa metsi tsa gago di ele mo dipatlelong? 17Nnyaya! A e nne tsa gago o le nosi, e seng tsa ba bangwe nao! 18A motswedi wa gago o tshegofale; o itumelele mosadi wa bošwa jwa gago o le nosi. 19O a ratega jaaka tshephe e namagadi, o montle jaaka mofele o monamagadi. A bontle jwa gagwe bo go lapolose ka metlha, wena o nne o itumele ka lorato lwa gagwe.
20Morwaaka, o ratelang go kgatlhwa ke mosadi o sele? O ka tlamparela jang mosadi yo e seng wa gago? 21Gonne ditsela tsa mongwe le mongwe di bonwa ke matlho a Morena; o ntse a tlhokomela metlhala yotlhe ya gagwe. 22Moikepi o tla tshwarwa ka melato ya gagwe, a golegwa ka megala ya boleo jwa gagwe. 23O tla swa ka go sa rutega, a latlhega ka bosilo jo bogolo jwa gagwe.


text:
11E rile kgosi Dafita a sena go tsofala le go phela malatsi a mantsi, a bo a sa thuthafale, le fa ba mo apesa dikobo. 2Mme batlhanka ba gagwe ba mo raya ba re: “A kgosi morena wa rona a batlelwe morweetsana wa lekgarebe gore a mo direle, a mo oke. Mme fa a robala fa sehubeng sa gago, foo kgosi, morena wa rona o tla thuthafala.” 3Ke fa ba batla morweetsana yo montle mo lefatsheng lotlhe la Iseraele; ba bona Abisaga wa Suneme, ba mo isa kwa kgosing. 4Morweetsana yoo o ne a le montle thata; a tla a nna mooki wa kgosi a e direla, mme kgosi ya se ka ya ikopanya nae.
5Mme Atonia morwa Hagithe o ne a ikgodisa a re: “Ke tla nna kgosi!” Le gona a ipatlela dikoloi le bapalami ba dipitse le banna ba le 50 ba ba mo dikanyetsang.
15:1
6Mme rraagwe a se ka a mo kgalemela ka letsatsi lepe go re: “O direlang jalo?” Le gona o ne a bopegile sentle thata, mme mmaagwe a mo tshotse a tlhomaganna Abesalomo. 7Mme a gakololana le Joabe morwa Seruya le moperesiti Abjathare; bone ba thusa Atonia, ba goga nae. 8Mme moperesiti Satoke le Benaya morwa Joyata le moporofeti Nathane le Simei le Rei le bagale ba ga Dafita bone ba se ka ba utlwana le Atonia.
9Jaanong e rile Atonia a tlhaba difutshane le dikgomo le dinamane tse di nontshitsweng fa Lefikeng-la-Noga le le bapileng le motswedi wa Rogele, a laletsa bomorwa-rraagwe botlhe, e bong bana ba kgosi le banna ba Juta botlhe ba e leng batlhanka ba kgosi.
10Mme a se ka a laletsa moporofeti Nathane le Benaya le bagale le Salomo morwa-rraagwe.
11Foo Nathane a raya Batsheba mmaagwe Salomo a re: “A o setse o utlwile gore Atonia morwa Hagithe o itirile kgosi kwa ntle ga kitso ya ga Dafita, morena wa rona? 12Tlaya kwano, ke tle ke go gakolole gore o tle o boloke bophelo jwa gago le jwa ga Salomo morwao. 13Yaa o tsene kwa go kgosi Dafita, o mmotse o re: ‘Kgosi, morena wa me, a ga o ikanela lelata la gago ka wesi wa re: Ruri, Salomo morwao o tla nna kgosi sehularong sa me; ke ene yo o tla nnang mo sedulong sa me sa bogosi? Jaanong ke ka ntlha ya eng fa Atonia a dule kgosi?’ 14Bona, e tla re o sa ntse o bua le kgosi le nna ke tsene ke go setse morago, ke tle go tlatsa mafoko a gago.”
15Ke fa Batsheba a tsena kwa kgosing mo ntlwaneng. Mme kgosi e ne e tsofetse thata, Abisaga wa kwa Suneme a ntse a direla kgosi. 16Jaanong Batsheba a inama a ikobela kgosi. Mme kgosi ya re: “O batla eng?”
17A e raya a re: “Morena wa me, wena ka wesi o ikanetse lelata la gago ka Morena, Modimo wa gago, wa re: ‘Ruri, Salomo morwao o tla nna kgosi morago ga me; ke ene yo o tla nnang mo sedulong sa me sa bogosi.’ 18Mme jaanong bona, Atonia o dule kgosi, mme wena kgosi morena wa me o sa itse. 19O tlhabile dikgomo le dinamane tse di nontshitsweng le difutshane ka bontsi, a laletsa bomorwa kgosi botlhe le moperesiti Abjathare le Joabe molaodi wa batlhabani, mme a se ka a laletsa Salomo, motlhanka wa gago. 20Mme wena kgosi, morena wa me, matlho a Baiseraele botlhe a go lebeletse gore o ba itsise yo o tla nnang mo sedulong sa bogosi sa kgosi, morena wa me, morago ga gagwe. 21Fa go sa nne jalo, nna le Salomo morwaake re tla bonwa molato mogang fa kgosi, morena wa me, a sena go robala le borraagwe.”
22Jaanong ya re a sa ntse a bua le kgosi, ga tsena moporofeti Nathane. 23Ke fa ba begela kgosi ba re: “Moporofeti Nathane ke yo.” Mme ya re a sena go tsena fa pele ga kgosi, a inamisetsa sefatlhego fa fatshe fa pele ga kgosi. 24Mme Nathane a re: “Kgosi, morena wa me, a wena o laetse wa re: ‘Atonia o tla nna kgosi sehularong sa gago? Ke ene yo o tla nnang mo sedulong sa gago sa bogosi’? 25Gonne o ile kajeno, a tlhaba dikgomo le dinamane tse di nontshitsweng le difutshane ka bontsi, a laletsa bomorwa kgosi botlhe le balaodi ba batlhabani le moperesiti Abjathare. Bona, ba a ja, ba a nwa fa pele ga gagwe ba ntse ba re: ‘A kgosi Atonia a phele!’
26Mme nna motlhanka wa gago le moperesiti Satoke le Benaya morwa Joyata le Salomo motlhanka wa gago ga a ka a re laletsa. 27Fa selo se se dirafetse ka taelo ya kgosi, morena wa me, ka ntlha ya eng ga o a ka wa itsise batlhanka ba gago yo o tla nnang mo sedulong sa bogosi sa kgosi, morena wa me morago ga gagwe?”
28Ke fa kgosi Dafita a fetola a re: “Mpiletseng Batsheba.” Jaanong ya re a sena go tsena fa kgosing le go ema fa pele ga yona, 29kgosi ya ikana ya re: “Ka bophelo jwa Morena yo o nkgolotseng mo tlalelong tsotlhe! 30Ruri, ke tla dira ka letsatsi leno jaaka ke go ikanetse ka Morena, Modimo wa Iseraele, ka re: ‘Ruri, Salomo morwao o tla nna kgosi morago ga me; ke ene yo o tla nnang mo sedulong sa me sa bogosi mo boemong jwa me.’ ”
31Ke fa Batsheba a inamela fa fatshe ka sefatlhego, a ikobela kgosi a re: “A kgosi Dafita, morena wa me, a phele ka bosakhutleng!”
32Kgosi Dafita a ba a re: “Mpiletseng moperesiti Satoke le moporofeti Nathane le Benaya morwa Joyata.” Jaanong ya re ba sena go tla kwa kgosing, 33kgosi ya ba laela ya re: “Tsayang batlhanka ba morena wa lona, lo ye nabo, mme Salomo morwaake lo mo palamise moulwe wa me, lo mo ise kwa Kihone. 34Mme a moperesiti Satoke a mo tlotse teng a na le moporofeti Nathane go nna kgosi ya Iseraele! Lo be lo letse lonaka lo re: ‘A kgosi Salomo a phele!’ 35Lo be lo boele kwano lo mo setse morago; mme a ene a tle a nne mo sedulong sa me sa bogosi. Ene o tla nna kgosi mo boemong jwa me; ke laetse gore a nne moeteledipele wa Iseraele le wa Juta.”
36Foo Benaya morwa Joyata a araba kgosi a re: “Pula! A Morena, Modimo wa kgosi, morena wa me le ene a bue jalo! 37A Morena a nne le Salomo jaaka a ne a ntse le kgosi, morena wa me! A a godise sedulo sa bogosi sa gagwe bogolo go sedulo sa bogosi sa kgosi Dafita, morena wa me!”
38Jaanong moperesiti Satoke le moporofeti Nathane le Benaya morwa Joyata le Bakerethi le Baphelethe1:38 Ke bone bafemedi ba kgosi. ba fologa ba palamisitse Salomo moulwe wa kgosi Dafita ba mo isa kwa Kihone.
39Moperesiti Satoke a ya go tsaya lonaka lwa lookwane mo Tenteng ya Modimo a tlotsa Salomo. Ke fa ba letsa lonaka, mme batho botlhe ba re: “A kgosi Salomo a phele!”
29:22
40Morago ga moo batho botlhe ba tlhatloga ba mo setse morago, ba ntse ba letsa ditlhaka, ba ipela ka boitumelo jo bogolo, mo lefatshe le bileng la phatloga ka meduduetso ya bone.
41Mme Atonia le botlhe ba ba laleditsweng ba ba neng ba na nae ba utlwa fela fa ba fetsa go ja. Ya re Joabe a utlwa tumo ya lonaka, a botsa a re: “Modumo o o tsogileng mo motseng ke wa eng?” 42Ya re a sa ntse a bua, ga tla Jonathane morwa moperesiti Abjathare. Ke fa Atonia a re: “Tsena, gonne o monna wa maatlametlo, o tlisa mafoko a a molemo.”
43Mme Jonathane a fetola, a raya Atonia a re: “Ruri, morena wa rona kgosi Dafita o tlhomile Salomo mo bogosing. 44Kgosi e romile moperesiti Satoke nae le moporofeti Nathane le Benaya morwa Joyata le Bakerethi le Baphelethe, mme ba mo palamisa moulwe wa kgosi. 45Moperesiti Satoke o bile o mo tloditse kwa Kihone go nna kgosi, a na le moporofeti Nathane. Ba boa teng ba ntse ba ipela, mo motse o bileng wa huduega. Ke ona modumo o lo o utlwileng. 46Le gona Salomo o ntse mo sedulong sa bogosi.
47Gape batlhanka ba kgosi ba setse ba tsenye go tshegofatsa morena wa rona kgosi Dafita ka go re: ‘A Modimo wa gago o tumise leina la ga Salomo, le gaise la gago; o godise sedulo sa bogosi sa gagwe se phale sa gago.’ Ke fa kgosi e obamela e le mo bolaong. 48Kgosi e bile e buile jaana ya re: ‘A go bakwe Morena, Modimo wa Iseraele, o o beileng mongwe wa losika lwa me kajeno, a nna mo sedulong sa me sa bogosi, matlho a me a ntse a mmona.’ ”
49Ke fa botlhe ba tshoga ba ba laleditsweng ba ba gogang le Atonia, mme ba nanoga, ba itsamaela mongwe le mongwe tseleng ya gagwe. 50Mme Atonia a boifa Salomo, ka moo a nanoga, a ya kwa Tenteng ya Morena, a tshwara dinaka tsa aletare. 51Ga begelwa Salomo ga twe: “Bona, Atonia o boifa kgosi Salomo; o bile o tshwere dinaka tsa aletare a re: ‘A kgosi Salomo a inkanele pele gore, ga a kitla a bolaya motlhanka wa gagwe ka tšhaka.’ ”
52Salomo a re: “Fa e le monna yo o ikanyegang, ga go kitla go wela thiri epe ya gagwe fa fatshe, mme fa bosula bo fitlhelwa mo go ene, o tshwanetse go swa.”
53Kgosi Salomo a roma batho, ba mo folosa fa aletareng, a tla a ikobela kgosi Salomo. Salomo a mo raya a re: “Yaa kwa ntlong ya gago.”


text:
41Atame o ne a itse Efa, mosadi wa gagwe; ke fa a nna moimana, a belega Kaine a re: “Ke bonye monna ka thuso ya Morena.” 2A boela a belega Abele monnawe. Abele a nna modisa wa dinku, Kaine a nna molemi wa masimo. 3Ya re malatsi mangwe a sena go feta, Kaine a tlisa maungo a masimo, a direla Morena tshupelo. 4Abele le ene a tlisa tsa maitibolo a dinku tsa gagwe le mafura a tsona. Mme Morena a itumelela Abele le setlhabelo sa gagwe.
5Fela a se ka a itumelela Kaine le tshupelo ya gagwe. Ke fa Kaine a galefa thata, a gagabisa matlho. 6Mme Morena a botsa Kaine a re: “O galefetseng? O gagabisetsang matlho? 7A ga ke re, fa o dira sentle, o ka tsholetsa sefatlhego, mme fa o sa dire sentle, boleo bo lalela fa mojako, bo go tlhologeletswe, mme wena o bo laole.”
Baroma 6:12
8Mme Kaine a bua le Abele monnawe; ya re ba le kwa nageng, Kaine a tsogela Abele monnawe, a mmolaya.
9Ke fa Morena a botsa Kaine a re: “Abele monnao o kae?” Ene a re: “Ga ke itse. A ke modisa wa ga nnake?”
10Mme Morena a re: “O dirileng? Lentswe la madi a ga monnao le ntlhaeletsa, le tswa mo mmung.
Pes. 9:13
Baheb. 12:24
11Jaanong o hutsitswe, o lelekilwe mo nageng e e atlhamolotseng legano go amogela madi a ga monnao a a tsholotsweng ke diatla tsa gago. 12Fa o lema masimo, ga a kitla a tlhola a go ntshetsa dijo ka fa nonofong ya ona; o tla nna mofaladi le motshabi mo lefatsheng.”
13Ke fa Kaine a raya Morena a re: “Molato wa me o mogolo go feta o o ka itshwarelwang. 14Bona, kajeno o nteleka mo nageng e; ke tla iphitlha, ke tshaba sefatlhego sa gago; ke tla nna mofaladi le motshabi mo lefatsheng. Mongwe le mongwe yo o mponang o tla mpolaya.”
15Mme Morena a mo raya a re: “Nnyaya, mongwe le mongwe yo o go bolayang, Kaine, o tla busolosiwa gasupa.” Morena a ba a baya lotshwao mo go Kaine gore a se ka a bolawa ke ope yo o mmonang. 16Ke fa Kaine a tloga fa pele ga sefatlhego sa Morena, a ya go nna kwa lefatsheng la Note mo ntlheng ya botlhabatsatsi ya Etene.
17Kaine o ne a itse mosadi wa gagwe a nna moimana, a belega Henoge; a ba a aga motse, a o taya leina la Henoge, a o teelela morwawe. 18Henoge a belegelwa Irate; Irate a tsala Mehuyaele; Mehuyaele a tsala Methusaele; Methusaele a tsala Lamege. 19Lamege a tsaya basadi ba le babedi; leina la mongwe e le Ata, leina la yo mongwe e le Sila. 20Ata a belega Jabale; ke ene rraabone ba ba neng ba nna mo ditenteng, e le barui ba dikgomo. 21Leina la ga monnawe ke Jubale; ke ene rraabone botlhe ba be neng ba letsa dirankure le ditlhaka. 22Sila le ene a belega, a tshola Thubale-Kaine; a nna mothudi wa dilo tsa mefutafuta tsa kgotlho le tsa tshipi. Kgaitsadia Thubale-Kaine e ne e le Naama.
23Lamege o ne a raya basadi ba gagwe a re:
“Ata le Sila,
utlwang lentswe la me;
lona basadi ba ga Lamege,
reetsang mafoko a me:
Ruri, ke tla bolaya monna
yo o ka nntshang ntho,
le lekau le le ka nkhutlang.
24Gonne Kaine
o tla busolosiwa gasupa,
mme Lamege ene ga masome
a a supang le bosupa.”
Math. 18:21,22
25Atame a ba a itse mosadi wa gagwe gape; a belega morwa, a mo taya leina la Sethe. Gonne a re: “Modimo o mphile ngwana yo mongwe mo boemong jwa ga Abele yo Kaine o mmolaileng.” 26Sethe le ene a belegelwa morwa, a mo taya leina la Enose. Metlheng eo ba simolola go bitsa leina la Morena.


text:
POTSO 3
Baebele e Kwadilwe ke Mang?
“Moshe o ne a kwala mafoko otlhe a ga Jehofa.”
“Daniele o ne a lora a bo a bona diponatshegelo fa a ntse a robetse. Go tswa foo, o ne a kwala toro e a e lorileng; o ne a kwala pego e e feletseng ya dikgang tseno.”
“Fa lo ne lo amogela lefoko la Modimo, le lo neng lwa le utlwa mo go rona, lo ne lwa le amogela fela jaaka le ntse, e le lefoko la Modimo.”
“Dilo tsotlhe tse di kwadilweng mo Dikwalong Tse di Boitshepo di tswa kwa Modimong. Di re tswela mosola ka gonne di a re ruta.”
“Ga go ka nako epe boporofeti bo neng jwa itsisiwe ka thato ya motho, mme batho ba ne ba bua se se tswang kwa Modimong ka gonne ba ne ba tlhotlhelediwa ke moya o o boitshepo.”


text:
121Ba ke ba ba neng ba tla kwa go Dafita kwa Sitlage fa a sa ntse a lelekwa ke Saule morwa Khiše. Le bone e ne e le bagale ba ba thusitseng mo ntweng.
2Ba ne ba tshotse mara, ba itse go konopa ka seragamajwe le go hula metsu ka bora ka letsogo le le jang le ka la molema. Ba ga gabo Saule ba Babenyamene e ne e le ba: 3Ahiesere yo e leng tlhogo le Joase morwa Semaa wa kwa Gibea; le Jesiele le Phelete bomorwa Asemawethe le Beraga le Jehu wa kwa Anathothe; 4le Isemaya wa kwa Gibeone mogale mo go ba ba 30 le molaodi wa ba ba 30; le Jeremia le Jahasiele le Johanane le Josabate wa kwa Ketera 5le Elusai le Jerimothe le Bealea le Semaria le Sefatya wa kwa Harufe
6le Elekana le Isia le Asarele le Joesere le Jasobeame ba ga gabo Kora; 7le Joela le Sebatya bomorwa Jerohame wa kwa Ketore.
8Le bangwe ba Bagate ba itomololela kwa go Dafita kwa thabeng e e femetsweng sekakeng, e le bagale ba ba pelokgale, banna ba mephato ba ba itseng go tlhabana ba ba tshwereng thebe le lerumo, ba le difatlhego tsa tau, ba le lebelo jaaka mefele kwa dithabeng.
9Esere e ne e le tlhogo, wa bobedi e le Obatya, wa boraro e le Eliabe, 10wa bone e le Misemana, wa botlhano e le Jeremia, 11wa borataro e le Athai, wa bosupa e le Eliele, 12wa robedi e le Johanane, wa robongwe e le Elesabate, 13wa some e le Jeremia, wa some nngwe e le Magebanai.
14Bao e ne e le Bagate, e le ditlhogo tsa mephato; yo mmotlana wa bona a kgona ba le lekgolo, yo mogolo a kgona ba le sekete. 15Ke bone ba ba neng ba tshela noka ya Joretane e tletse dintshing tsotlhe, e bile e tlhatsa ka kgwedi ya ntlha, ba leleka baagi botlhe ba megorogoro ntlheng ya botlhabatsatsi le ntlheng ya bophirima.
16Le gona ga tla bangwe ba Babenyamene le ba Bajuta kwa thabeng e e femetsweng kwa go Dafita. 17Ke fa Dafita a ba kgatlhantsha, a simolola go bua a ba raya a re: “Fa lo tsile kwano go nna ka kagiso go nthusa, foo ke tla ikopanya le lona ka pelo, mme fa e le go nkoka le go nneela mo diatleng tsa baba ba me, le fa go se na tshiamololo mo diatleng tsa me, gona a Modimo wa borraarona o go bone o lo betse.”
18Ke fa Amasai tlhogo ya ba ba 30 a tsenwa ke Mowa a re: “Re ba gago, Dafita, re na nao, morwa Isai. Kagiso, kagiso a e nne nao; a kagiso e nne le ba ba go thusang; gonne Modimo wa gago o go thusitse.” Jaanong Dafita a ba amogela a ba dira ditlhogo tsa masomo a batlhabani.
19Le bangwe ba Bamanase ba tla ba ineela mo go Dafita, jale fa a tla le Bafelesita, ba tla go tlhabana le Saule, mme a se ka a ba thusa. Ka gonne dikgosana tsa Bafelesita di ne tsa mo naya tsela ka go belaela gore, e ka nna go kgaolwa ditlhogo, fa a ka ineela Saule morena wa gagwe. 20Ba Bamanase ba ba neng ba mo ineela, fa a boela kwa Sitlage, e ne e le Atena le Josabate le Jediaele le Migaele le Josabate le Elihu le Silethai, ditlhogo tsa ditshika tsa Bamanase. 21Bone ba thusa Dafita go tlhabana le lesomo la baba, e bong Baamaleke; gonne e ne e le bagale ba ba pelokgale botlhe, mme ba nna balaodi ba mephato. 22Gonne ka letsatsi lengwe le lengwe go ne go ntse go tla bangwe go mo thusa, ga tsamaya ga nna mephato e e masomosomo jaaka masomosomo a Modimo.
23Dipalo tsa mephato ya ba ba tlhomeletseng ntwa ba ba neng ba tla kwa go Dafita kwa Heberone go sokololela bogosi jwa ga Saule mo go ene ka fa lefokong la Morena ke tse: 24Bajuta ba ba tshotseng thebe le lerumo ba ne ba le 6 800 ba tlhomeletse ntwa. 25Bagale ba ba pelokgale ntweng ba Basimeone ba ne ba le 7 100. 26Ba Balefi ba ne ba le 4 600; 27ba tla ba na le Joyata moeteledipele wa ba ga Arone a na le 3 700, 28le Satoke, lekau, mogale yo o pelokgale le ba kgotla ya ga rraagwe, e le balaodi ba le 22.
1 Ditiraf. 6:8
29Ba ga gabo Saule ba Babenyamene ba ne ba le 3 000; kana go fitlha foo bontsi jwa bone bo ntse bo goga le ba kgotla ya ga Saule. 30Batlhabani ba ba pelokgale, banna ba ba tumileng mo dikgorong tsa bone ba Baeferaime, ba ne ba le 20 800. 31Ba bontlhanngwe jwa lotso lwa ga Manase ba ne ba le 18 000, ba tlhaotswe ka maina gore ba ye go dira Dafita kgosi. 32Ba Baisašare ba ba neng ba tlhaloganya dipaka go ka itse se Baiseraele ba tshwanetseng go se dira ka nako le nako ditlhogo tsa bone di ne di le 200, mme ba ga tsona botlhe ba le mo taolong ya tsona. 33Ba ba nonofetseng ntwa ba Basebulone ba ba rulaganyeditsweng tlhabano ba ba tlhomeletseng tlhabano ka dibolai tsa mefutafuta ba ne ba le 50 000, ba tla go thusa ba se pelo-pedi. 34Balaodi ba Banafetale ba ne ba le 1 000, ba na le banna ba le 37 000 ba ba tshotseng thebe le lerumo. 35Ba ba rulaganyeditsweng tlhabano ba Badane ba ne ba le 28 600. 36Ba ba nonofetseng ntwa go ka ikemisetsa tlhabano ba Baasere ba ne ba le 40 000. 37Ba kwa moseja ga Joretane ba Barubene le Bagate le ba bontlhanngwe jwa lotso lwa ga Manase ba ne ba le 120 000, ba tlhomeletse tlhabano ka dibolai tsa mefutafuta.
38Batlhabani botlhe bao ba ba ikemisitseng ka thulaganyo ba tla kwa Heberone ka pelo yotlhe go dira Dafita kgosi ya Baiseraele botlhe; le Baiseraele botlhe ba bangwe ba ne ba ikaeletse go dira Dafita kgosi ka bongwefela jwa pelo. 39Ba ne ba na le Dafita gona malatsi a le mararo, ba a ja, ba a nwa; gonne ba ga bone ba ne ba ba etleeleditse dijo. 40Le gona ba ba gaufi nabo go fitlha kwa go Baisašare le Basebulone le Banafetale ba ne ba tlisa dijo ka diesele le dikammele le meboulwe le dipholo, e le dijo tsa bupe le dinkgwe tsa difeie le tsa maswabi a moweine le weine le lookwane le bontsi jwa dikgomo le difutshane; gonne go ne go le boitumelo mo Baiseraeleng.


text:
31E rile kgwedi ya bosupa e sena go atamela, Baiseraele ba ntse ba le mo metseng ya bone, morafe otlhe wa phuthegela kwa Jerusalema ka seopo sengwe. 2Ga nanoga Jesua, morwa Josatake, le ba ga gabo, baperesiti, le Serubabele morwa Salathiele le ba ga gabo, ba aga aletare ya Modimo wa Iseraele go dira ditlhabelo tsa phiso mo go yona jaaka go kwadilwe mo molaong wa ga Moše, monna wa Modimo.
1 Ditiraf. 3:17-19
Ekes. 27:1
Lef. 6:9
3Ba tsosa aletare mo felong ga yona; gonne ba ne ba tshogile merafe ya mafatshe; ba direla Morena ditlhabelo tsa phiso mo go yona, ditlhabelo tsa phiso tsa meso le tsa maitsiboa. 4Ba dira Moletlo wa Metlaagana jaaka go laetswe le ditlhabelo tsa phiso tsa letsatsi lengwe le lengwe ka palo e e tshwanetseng jaaka go batlega letsatsi lengwe le lengwe.
Num. 29:12-38
5Go tloga foo ba tlisa setlhabelo sa phiso sa ka gale le sa dingwedi tse di rogilweng le sa Meletlo yotlhe ya Morena e e itshepisitsweng le sa mongwe le mongwe yo o neelang Morena neo ka bogagagwe. 6Ba simolola ka letsatsi la ntlha la kgwedi ya bosupa go direla Morena ditlhabelo tsa phiso, le fa motheo wa Tempele ya Morena o ne o ise o theiwe.
7Mme ba neela babetli ba majwe le ba dikgong madi, ba neela ba Sitone le Tiro dijo le dino le lookwane gore ba tsee dikota tsa mesetere kwa Lebanone, ba di ise kwa lewatleng le kwa Jafo ka fa ba laetsweng ka teng ke Korese kgosi ya Peresia. 8Mme ka kgwedi ya bobedi ya ngwaga wa bobedi ba sena go boela kwa Ntlong ya Modimo kwa Jerusalema ga simolola Serubabele morwa Salathiele le Jesua morwa Josatake le ba ga bone ba bangwe le baperesiti le Balefi ba ba dinyaga di le 20 le bomogoloa-bone gore ba okamele tiro kwa Ntlong ya Morena. 9Ga ema Jesua le bomorwawe le ba ga gabo Katemiele le Binwi le Hotabja jaaka monna a le mongwe go okamela badiri ba tiro kwa Ntlong ya Modimo, ba na le bomorwa Henatate le bomorwaa-bone le ba ga bone ba Balefi.
10Ya re baagi ba thaya motheo wa Tempele ya Morena, baperesiti ba bo ba eme, ba apere tsa boperesiti ba tshotse diphala, le Balefi boora Asafe ba tshotse matlhao-a-mabogo go baka Morena ka fa taelong ya ga Dafita kgosi ya Iseraele. 11Ba tlhaba sefela sa go baka ba re:
“Lebogang Morena,
gonne o molemo,
mme bopelotlhomogi jwa gagwe
bo okame Baiseraele ka bosakhutleng.”Mme morafe otlhe wa duduetsa ka tuduetso e kgolo ka go baka Morena, ka motheo wa Ntlo ya Morena o ne o theilwe.


text:
291“Se o tshwanetseng go se ba direla go ba itshepisa gore ba ntirele e le baperesiti ke se: Tsaya poana e le nngwe le diphelehu di le pedi tse di se nang bogole 2le dinkgwe tse di sa bedisiwang le dinkgwenyana tse di sa bedisiwang tse di dubilweng ka lookwane le dinkgwenyana tsa dipapetla tse di tshasitsweng lookwane; o di dire ka bupe jo bo boleta jwa korong. 3O di bee mo serotong se le sengwe, o be o di tlise ka seroto mmogo le poana ele le diphelehu tse pedi.
4“Mme o atametse Arone le bomorwawe kwa mojakong wa Tempelana ya Boipontsho, o ba tlhapise ka metsi. 5O be o tsee diaparo, o apese Arone hempe le kobo e kgolo ya khiba le khiba le kgwatlhana ya sehuba, o mo tlame ka moitlamo wa khiba. 6O mo rwese serwalo mo tlhogong, o gokelele papetlana e e boitshepo mo serwalong.
39:30
7O be o tsee lookwane lwa tlotso, o lo tshele mo tlhogong ya gagwe, o mo tlotse jalo.
8“Le gona o atametse bomorwawe, o ba apese dihempe, 9o ba tlame ka meitlamo, Arone le bomorwawe, o ba rwese ditlhoro gore ba amogele boperesiti ka molao o o sa khutleng; o tlatse diatla tsa ga Arone le tsa bomorwawe.
10“O ise poana fa pele ga Tempelana ya Boipontsho; jaanong a Arone le bomorwawe ba bee diatla mo tlhogong ya poana. 11E nne gona o tlhabang poana fa pele ga Morena fa mojakong wa Tempelana ya Boipontsho. 12O be o tsee madi mangwe a poana, o a tshase mo dinakeng tsa aletare ka monwana wa gago, mme madi otlhe a a setseng o a tshololele fa maotong a aletare.
13“Jaanong o tsee lomipi lotlhe lo lo apesitseng mogodu le mafura a a mo sebeteng le diphilo tse pedi le matlhaname a tsona, o di fisetse mo aletareng. 14Mme nama ya poana le letlalo la yona le moswang wa yona o di fise ka molelo ka kwa ntle ga bothibelelo. Ke setlhabelo sa boleo.
15“Le gona o tsee phelehu nngwe, mme a Arone le bomorwawe ba bee diatla mo tlhogong ya phelehu. 16Jaanong o tlhabe phelehu, o tsee madi a yona, o a kgatshe mo ditlhakoreng tsotlhe tsa aletare. 17O be o kgaoganye phelehu, o tlhatswe mateng a yona le memomo ya yona, o di bee fa dinameng tsa yona le fa tlhogong ya yona. 18O fisetse phelehu yotlhe mo aletareng. Ke setlhabelo sa phiso sa Morena, ke monko o o nkgang monate. Ke setlhabelo sa molelo sa Morena.
19“Le gona o tsee phelehu ya bobedi, mme a Arone le bomorwawe ba bee diatla mo tlhogong ya yona. 20E nne gona o tlhabang phelehu eo, o tsee madi mangwe a yona, o a tshase mo tsebeng e e jang ya ga Arone le mo ditsebeng tse di jang tsa bomorwawe le mo menwaneng e megolo ya diatla tsa bone tse di jang le mo menwaneng e megolo ya dinao tsa bone tse di jang. O be o kgatshe madi a a setseng mo ditlhakoreng tsotlhe tsa aletare. 21O be o tsee madi mangwe a a mo aletareng le lookwane longwe lwa tlotso, mme o di kgatshe mo go Arone le mo diaparong tsa gagwe le mo go bomorwawe le mo diaparong tsa bomorwawe nae. Ene o tla itshepa jalo le diaparo tsa gagwe le bomorwawe le diaparo tsa bone.
22“Jaanong mo phelehung eo o tsee mafura le mogatla o o mafura le lomipi lo lo apesitseng mogodu le mafura a sebete le diphilo tse pedi le matlhaname a tsona le serope se se jang – gonne ke phelehu ya go tlhoma moperesiti
8:22
– 23le senkgwe se le sengwe le senkgwenyana se le sengwe sa lookwane le senkgwenyana se sepapetla se le sengwe, o di ntshe mo serotong sa tse di sa bedisiwang se se fa pele ga Morena. 24Tsotlhe tseo o di bee mo diatleng tsa ga Arone le mo diatleng tsa bomorwawe, o di kgadikanye e le tshupelo ya kgadikanyo fa pele ga Morena. 25O be o di tsee gape mo diatleng tsa bone, o di fisetse mo aletareng mo godimo ga setlhabelo sele sa phiso, e le monko o o nkgang monate fa pele ga Morena. Ke setlhabelo sa molelo sa Morena.
26“Jaanong o tsee sehuba sa phelehu ya go tlhoma moperesiti e e leng ya ga Arone, o se kgadikanye fa pele ga Morena. Sona e be kabelo ya gago.
27“Jaanong o itshepise sehuba seo sa setlhabelo sa kgadikanyo se se kgadikantsweng le serope sele sa seabe se se abetsweng baperesiti tse e leng tsa phelehu ya go tsenya Arone le bomorwawe mo tirong ya boperesiti
28gore e nne tsa ga Arone le tsa bomorwawe, e le tshiamelo ya bone ka bosakhutleng, di ntshiwe ke Baiseraele. Gonne ke seabe; ke seabe se se ntshiwang ke Baiseraele, e le karolo ya ditlhabelo tsa bone tsa tebogo. Ke seabe sa bone se ba se abelang Morena.
29“Diaparo tse di boitshepo tsa ga Arone e tla nna tsa bomorwawe sehularong sa gagwe gore ba tlodiwe ba di apere, ba tsenngwe tirong ya boperesiti ba di apere. 30Morwawe yo o tla nnang moperesiti mo boemong jwa gagwe, yo o tla tsenang mo Tempelaneng ya Boipontsho go direla mo Felong-ga-Boitshepo, a a di apare malatsi a supa.
31“Wena o tsee phelehu ya go ba tsenya mo tirong ya boperesiti, o apee nama ya yona mo Felong-ga-Boitshepo. 32Jaanong a Arone le bomorwawe ba je nama ya phelehu eo le senkgwe se se mo serotong fa mojakong wa Tempelana ya Boipontsho. 33A ba di je tse ba batletsweng boitshwarelo ka tsona, fa ba tsenngwa mo tirong ya boperesiti e go itshepisiwa. Mme o sele a se ka a di ja, gonne di boitshepo. 34Fa go ka sala nama ya go tlhoma moperesiti gongwe senkgwe go fitlhela kamoso, o fise tse di setseng ka molelo; a di se ka tsa jewa, gonne di boitshepo.
35“O direle Arone le bomorwawe jalo fela jaaka ke go laetse. Tiro ya go ba tsenya mo tirong ya boperesiti e tsee malatsi a supa. 36Le gona o tlhabe poana ya setlhabelo sa boleo ka letsatsi lengwe le lengwe go nna thuanyo; o tlose boleo mo aletareng ka go batla boitshwarelo mo godimo ga yona; o e tlotse go e itshepisa. 37O dire tsa go batla boitshwarelo malatsi a supa mo godimo ga aletare; o e itshepise jalo. Foo aletare e tla nna boitshepo thata. Mongwe le mongwe yo o e amang o tla itshepa.
38“Se o tshwanetseng go se dira mo aletareng ka letsatsi lengwe le lengwe ke setlhabelo sa phiso sa ka metlha sa dikwana di le pedi tse di ngwaga o le mongwe. 39Kwana nngwe o e dire setlhabelo mo mosong; kwana ya bobedi o e dire setlhabelo mantsiboa.
40Mme o tlise karolo ya lesome ya efa ya bupe jo bo boleta jo bo dubilweng ka karolo ya bone ya hina ya lookwane lo lo thugilweng le tshupelo ya noo ya karolo ya bone ya hina ya weine mmogo le kwana ya ntlha. 41Kwana ya bobedi o e dire setlhabelo mantsiboa, o e dire le tshupelo ya dijo le tshupelo ya noo ya yona jaaka mo mosong go nna monko o o nkgang monate. Ke setlhabelo sa molelo sa Morena.
42“Ke sona setlhabelo sa phiso sa metlha yotlhe mo ditshikeng tsa lona fa mojakong wa Tempelana ya Boipontsho fa pele ga Morena; ke kwa ke tla kopanang le lona teng gore ke bue nao gona. 43Ke tla kopana le Baiseraele teng; Tempelana e tla itshepisiwa ka kgalalelo ya me.
44Ke tla itshepisa Tempelana ya Boipontsho le aletare jalo. Ke tla itshepisa Arone le bomorwawe gore ba ntirele e le baperesiti. 45Ke tla aga jalo mo gare ga Baiseraele, ke nna Modimo wa bone. 46Ba tla lemoga jalo, fa ke le Morena Modimo wa bone yo ke ba ntshitseng mo lefatsheng la Egepeto gore ke age mo gare ga bone ke le Morena, Modimo wa bone.


text:
A LE TLHAMILWE?
Lefuka la Serurubele
DIPHUKA tsa serurubele di robega motlhofo mo e leng gore le boimanyana fela jwa lorole kgotsa marothodi a bongola a ka dira gore go nne boima gore se fofe. Le fa go ntse jalo, diphuka tseno di nna di le phepa e bile di omile. Serurubele se thusiwa ke eng?
Ela tlhoko: Babatlisisi kwa Ohio State University ba ba ithutang ka serurubele sa Giant Blue Morpho (Morpho didius) ba fitlhetse gore le fa diphuka tsa tshenekegi eno di lebega di le borethe, tota di apesitswe ka makwapa a mannyennye a a tlhatlaganeng jaaka dithaele tsa borulelo. Tota le meselenyana e mennyennye e e mo godimo ga makwapa ano e dira gore lorole kgotsa marothodi a metsi a relele motlhofo fela. Baenjenere ba leka go etsa tsela e diphuka tseno di leng ka yone gore ba dire gore bokafantle jwa didirisiwa tsa madirelo le tsa kalafi bo se ka jwa tshwara leswe le metsi.
Lefuka la serurubele ke sengwe sa dikai tsa kafa saense e lekang ka gone go tsaya malebela mo tseleng e ditshedi di bopilweng ka yone. Mmatlisisi yo o bidiwang Bharat Bhushan a re: “Dilo tsa tlholego di tletse ka dilo tse dintsi tse di tlhamilweng ka tsela e e gakgamatsang, go tloga ka tse dinnyennye go ya go tse dikgolo tse di tlhotlheleditseng batho ka makgolokgolo a dingwaga.”
O akanyang? A lefuka la serurubele le nnile gone ka bolone fela? A kgotsa le tlhamilwe?


text:
61Mme Morena a raya Moše a re: “Jaanong o tla bona se ke tla se direlang Farao. Gonne o tla ba naya tsela, a pateleditswe ke letsogo le le thata. Ee, o tla ba leleka mo lefatsheng la gagwe, a pateleditswe ke letsogo le le thata.”
12:33
2Modimo wa bua gape le Moše, wa mo raya wa re: “Ke nna Morena. 3Ke iponaditse mo go Aborahame le mo go Isaka le mo go Jakobe ke le Modimo Mothatayotlhe, mme ga ke a ka ka ikitsise mo go bone ka leina la me la Morena.
Ekes. 3:14,15
4Le gona ke dirile kgolagano ya me nabo, ka ba solofetsa go ba naya lefatshe la Kanana, lefatshe la boeng jwa bone, le ba neng ba le baeng mo go lone.
5Le gona ke utlwile diphegelo tsa Baiseraele ba ba gatelelwang ke Baegepeto ka botlhanka, ka gopola kgolagano ya me. 6Ka moo, raya Baiseraele o re: ‘Ke nna Morena, ke tla lo ntsha mono, ke lo rola morwalo wa go direla Baegepeto, ke lo golola mo botlhankeng jwa lona, ke lo pholosa ka letsogo le le otlologileng le ka dipetso tse dikgolo. 7Ke tla lo tshola gore lo nne morafe wa me; ke tla nna Modimo wa lona, mme lo tla itse gore ke nna Morena Modimo wa lona yo o lo ntshang mono, a lo rola morwalo wa go direla Baegepeto.
8“ ‘Ke tla lo fitlhisa kwa lefatsheng lele le ke le tsholeleditseng letsogo ka ikano gore ke tla le naya Aborahame le Isaka le Jakobe. Ruri, nna Morena, ke tla le lo naya go nna boswa.’ ”
Doit. 32:40
9Moše a bolelela Baiseraele jalo, mme ba se ka ba mo reetsa ka ntlha ya go fela pelo ka botlhanka jo bo setlhogo.
10Ke fa Morena a bua le Moše a re: 11“Yaa o bue le Farao, kgosi ya Egepeto, gore a lese Baiseraele ba huduge mo lefatsheng la gagwe.”
12Mme Moše a bua fa pele ga Morena a re: “Bona, fa Baiseraele ba sa nkutlwe, Farao ene o tla nkutlwa jang, ke le yo o sa itseng go bua sentle.”
6:30
13Ke fa Morena a bua le Moše le Arone, a ba laela go ya kwa Baiseraeleng le kwa go Farao, kgosi ya Egepeto, go ba bolelela gore re romilwe go ntsha Baiseraele mo lefatsheng la Egepeto.
14Ditlhogo tsa malapa a borraabo ke tse: Bomorwa Rubene, motsalwapele wa ga Iseraele, ke Henoge le Phalo le Heserone le Karemi. Ke tsona ditso tsa ga Rubene.
15Bomorwa Simeone ke Jemuele le Jamine le Ohate le Jagine le Sohare le Saule, morwa mosadi wa Mokanana. Ke tsona ditso tsa ga Simeone. 16Maina a bomorwa Lefi ka go tlhomagana ga bone ke a: Geresone le Kahathe le Merari. Dinyaga tsa bophelo jwa ga Lefi di ne di le 137.
17Bomorwa Geresone ke Lebeni le Simei ka fa ditsong tsa bone. 18Bomorwa Kahathe ke Amerame le Isehare le Heberone le Usiele. Dinyaga tsa bophelo jwa ga Kahathe di ne di le 133. 19Bomorwa Merari ke Magedi le Muši. Ke tsona ditso tsa ga Lefi le go tlhomagana ga tsona.
20Amerame a tsaya Jogebete, rakgadiagwe, go nna mosadi wa gagwe; ene a mo tsalela Arone le Moše. Dinyaga tsa bophelo jwa ga Amerame di ne di le 137.
21Bomorwa Isehare ke Kora le Nefege le Sigeri.
22Bomorwa Usiele ke Mišaele le Elesafane le Sitheri.
23Arone a tsaya Eliseba, morwadia Aminatabe, kgaitsadia Nasone, go nna mosadi wa gagwe, a tsala nae Natabe le Abihu le Eleasare le Ithamare.
24Bomorwa Kora ke Asire le Elekana le Abjasafe. Ke tsona ditso tsa ga Kora. 25Eleasare, morwa Arone, a tsaya mosadi mo go bomorwadia Phutiele; a tsala Phinehase nae. Ke tsona ditlhogo tsa borra-Balefi ka fa ditsong tsa bone.
26Arone le Moše ke bone ba Morena o ba laetseng a re: “Ntshang Baiseraele mo lefatsheng la Egepeto, ba rulagantswe ka fa mephatong ya bone.” 27Ke bone ba ba buileng le Farao, kgosi ya Egepeto, go hudusa Baiseraele mo Egepeto, e bong Moše le Arone.
28E rile ka letsatsi le Morena o buileng le Moše mo lefatsheng la Egepeto ka lone, 29Morena a raya Moše a re: “Ke nna Morena. Bolelela Farao, kgosi ya Egepeto, dilo tsotlhe tse ke tla di buang nao.”
30Mme Moše a bua fa pele ga Morena a re: “Kana ga ke itse go bua sentle. Farao o tla ntheetsa jang?”


text:
POTSO 19
Dibuka Tsa Baebele di Bua ka Eng?
DIKWALO TSA SEHEBERA (“TESETAMENTE E KGOLOGOLO”)
DIBUKA TSA NTLHA TSA BAEBELE (DIBUKA TSE 5):
Genesise, Ekesodo, Lefitiko, Dipalo, Duteronome
Go tloga ka nako ya popo go fitlha ka nako ya fa setšhaba sa Iseraele wa bogologolo se tlhomiwa
DIBUKA TSE DI BUANG KA HISITORI (DIBUKA TSE 12):
Joshua, Baatlhodi, Ruthe
Nako ya fa Baiseraele ba tsena mo Lefatsheng le le Solofeditsweng le ditiragalo tse di tlang morago ga moo
1 le 2 Samuele, 1 le 2 Dikgosi, 1 le 2 Ditiragalo
Hisitori ya setšhaba sa Iseraele go fitlha ka nako ya fa Jerusalema e senngwa
Esera, Nehemia, Esethere
Hisitori ya Bajuda fa ba sena go boa kwa botshwarwa kwa Babelona
DIBUKA TSA MABOKO (DIBUKA TSE 5):
Jobe, Dipesalema, Diane, Moreri, Sefela sa Difela
Mafoko le dipina tse di tlhabang botlhale
DIBUKA TSA BOPOROFETI (DIBUKA TSE 17):
Isaia, Jeremia, Dikhutsafalo, Esekiele, Daniele, Hosea, Joele, Amose, Obadia, Jona, Mika, Nahume, Habakuke, Sefania, Hagai, Sekarea, Malaki
Boporofeti kgotsa dipolelelopele tse di amanang le batho ba Modimo
DIKWALO TSA BOKERESETE TSA SEGERIKA (“TESETAMENTE E NTŠHA”)
DIEFANGELE (DIBUKA TSE 4):
Mathaio, Mareko, Luke, Johane
Hisitori ya botshelo jwa ga Jesu le bodiredi jwa gagwe
DITIRO TSA BAAPOSETOLOI (BUKA E LE 1):
Hisitori ya kafa phuthego ya Bokeresete e simologileng ka gone le tiro ya borongwa
MAKWALO (DIBUKA TSE 21):
Baroma, 1 le 2 Bakorintha, Bagalatia, Baefeso, Bafilipi, Bakolosa, 1 le 2 Bathesalonika
Makwalo a a kwaletsweng diphuthego tsa Bokeresete
1 le 2 Timotheo, Tito, Filemone
Makwalo a a kwaletsweng Bakeresete bano
Bahebera, Jakobe, 1 le 2 Petere, 1, 2 le 3 Johane, Jude
Makwalo a mangwe a a kwaletsweng Bakeresete
TSHENOLO (BUKA E LE 1):
Diponatshegelo tse di neilweng moaposetoloi Johane tsa dilo tse di neng di tla direga


text:
A E TLHAMILWE?
Thamo ya Tshoswane
BAENJENERE BA METŠHINE ba gakgamadiwa ke bokgoni jwa tshoswane jwa go tsholetsa dilo tse di bokete go feta mmele wa yone. Baenjenere ba kwa Ohio State University, U.S.A., ba ne ba dirisa dikhomputara go tlhaloganya tsela e mmele wa tshoswane o bopilweng ka yone, o lebegang ka yone le e o dirang ka yone. Ba ne ba dirisa ditshwantsho tsa X-ray tsa tshoswane tse di tserweng mo matlhakoreng a a farologaneng (micro CT scans) go dira sengwe se se tshwanang le yone ka khomputara le go etsa tsela e e bonang maatla a go rwala dilo tse di bokete ka yone.
Karolo e e botlhokwa thata mo mmeleng wa tshoswane ke thamo ya yone e e tshwanelwang ke go itshokela bokete jwa se e se tsholeditseng ka molomo. Dithishu tsa thamo ya tshoswane di kopana le marapo a mmele le tlhogo jaaka fa menwana ya matsogo e kopanngwa. Mongwe wa babatlisisi a re: “Tsela e marapo le dithishu tsa tshoswane di kopanang ka yone e thusa thamo ya yone gore e nne thata. Tsela e dilo tse di thata di kopanang le tse di boleta ka yone e nonotsha thamo e bile gongwe ke yone e e dirang gore tshoswane e kgone go rwala morwalo o o bokete. Babatlisisi ba solofela gore go tlhaloganya tsela e thamo ya tshoswane e dirilweng ka yone go tla tokafatsa tsela e go dirwang metšhine ya diroboto ka yone.
O akanyang? A go itiragaletse fela gore thamo ya tshoswane e bo e raraane e bile e le thata jaana? Kgotsa a e tlhamilwe?


text:
The dilemma of Work-Integrated Learning (WIL) in South African higher education - the case of Town and Regional Planning at the University of Johannesburg
Date2010
Author
Lewis, Martin
Holtzhausen, Natasja
Taylor, Susanne
MetadataShow full item record
Abstract
English: The South African Higher Education Qualifications Framework (HEQF) gazetted in 2007 sets a revised qualifications framework that necessitates the re-evaluation and redesign of programmes to align with the new framework. For the first time the HEQF introduced the term 'Work-Integrated Learning' (WIL) into a Department of Education document with possible legal consequences for institutions of higher education, as the framework document provides that higher education institutions offering qualifications with a WIL component must place the students. This has led to a dilemma as placements are not always readily available. In addition, there is 'pressure' within institutions and from certain faculty members to eliminate the WIL component from curricula. This article aims to answer the following questions: - Is it worth retaining WIL in the Town and Regional Planning academic programme? - If it is found that WIL should remain part of the qualification, when should the students engage with this component? - If it is found that WIL should remain part of the qualification, for how long should this component be offered? This article presents the findings of the qualitative study aimed at finding a solution to the dilemma relating to WIL, with students from industry being surveyed for their input. It, therefore, forms part of what is an ongoing dialogue concerning all aspects relating to appropriate education.Afrikaans: Die Suid-Afrikaanse Hoër Onderwys Kwalifikasie Raamwerk (Higher Education Qualifications Framework - HEQF), soos in 2007 gepubliseer, stel 'n gewysigde kwalifikasieraamwerk daar wat die herevalueering en herontwerp van programme vereis om binne die nuwe raamwerk in te pas. Vir die eerste keer gebruik die HEQF die term 'Work-Integrated Learning' (WIL) in n dokument van die Departement van Onderwys, met moontlike regsimplikasies vir hoër onderwys, aangesien die raamwerk dokument voorsiening maak dat Hoëronderwysinstellings wat kwalifikasies aanbied met 'n Werksgeïntegreerde Leerkomponent studente moet plaas. Dit het gelei tot 'n dilemma aangesien plasingsmoontlikhede nie altyd geredelik beskikbaar is nie. Daar word druk binne instansies en deur sekere fakulteitslede uitgeoefen om die WIL-module uit die kurrikulum te verwyder. Die artikel het ten doel om die volgende vrae te beantwoord: - Is dit die moeite werd om WIL in die Stad en Streekbeplanning akademiese program te behou? - Indien die bevinding is dat WIL as deel van die kwalifikasie moet bly, wanneer behoort studente die komponent te neem? - Indien dit bevind word dat WIL deel van die kwalifikasie moet bly, hoe lank moet die komponent wees? Hierdie artikel gee die bevindinge weer van 'n kwalitatiewe studie wat daarop gerig is om 'n oplossing te vind vir die dilemma met betreking tot 'WIL'. In die studie is studente en bedryfsvennote vir hulle insette genader. Die studie vorm dus deel van 'n voortgesette dialoog oor al die aspekte van toepaslike onderwys.SeSotho: Lekgotla la dikolo tsa dithuto tse dikgolo mo Afrika Borwa le le neng le kopane ka 2007 le tlhomile melawana e e tlhokwang go lebelelwa le go ntšhwafadiwa gape go ya ka melawana e mešwa e e tlhomilweng. Lekgotla le, le ne la tsisa la ntlha mo Lefapheng la Thuto, lenaane le le kopantseng go ikatisetsa go dira le go ithuta ka nako e le nngwe. Lenaane le, le na le ditlamorago tsa semolao go dikolo tsa dithuto tse dikgolo tse di sa le diriseng ka tshwanelo. Bao ba le dirisang, ba tshwanetse ke go bona fa baithuti ba bona diphatla tiro tsa go ka ikatisetsa tiro ba ntse ba ithuta. Se, se na le ditlamorago tse di sa itumedising ka go se bonolo e bile go sena netefaletso ya gore ba tlaa bona diphatlatiro tseo. Se, se tsisa kgatelelo go dikolo tsa dithuto tse di kgolo le mafapha ka bangwe ikgatholosa lenaane le. Botlhokwa jwa dipatlisiso tse, bo ikaelela go araba dipotso tse di latelang: - A go botlhokwa go nna le lenaane la go ikatisetsa tiro o ntse o ithuta ka gangwe mo serutweng sa "Town and Regional Planning" mo lenaaneng la thuto? - Fa go ka fitlhelwa e le gore lenaane le le tshwanelwa ke go dirisiwa, baithuti ba lo simolole leng? - Gape ba lo dire lobaka lo lo kana kang? Dipatlisiso tse, di fana ka diphitlhelelo tse di tseneletseng tse di ikaelelang go bona tharabololo ka lenaane, le go baithuti le badirammogo ba ba thusitseng ka dikakanyo. Se, ke karolo ya dingangisano tse di tsweletseng ka dithuto tse di maleba tsa thuto.


text:
“Dirang dilo tsotlhe ka tsela e e tla dirang gore Modimo a galalediwe” (31)
10 Jaanong bakaulengwe, ke batla gore lo itse gore borraaronamogolo botlhe ba ne ba feta ka fa tlase ga leru+ e bile botlhe ba ne ba ralala lewatle.+2 Botlhe ba ne ba kolobediwa go nna balatedi ba ga Moshe ka leru le ka lewatle.3 Botlhe ba ne ba ja dijo tse di tswang kwa Modimong+4 e bile ba ne ba nwa metsi a a tswang kwa Modimong.+ Gonne ba ne ba tle ba nwe metsi mo lefikeng le le neng le le gaufi le bone. Lefika leo le ne le tswa kwa Modimong mme le ne le tshwantshetsa* Keresete.+5 Le fa go ntse jalo, Modimo o ne a se ka a itumelela bontsi jwa bone, ka gonne ba ne ba bolawa kwa nageng.+6 Jaanong dilo tseno e ne ya nna dikai mo go rona, gore re se ka ra eletsa dilo tse di utlwisang botlhoko fela jaaka ba ne ba di eletsa.+7 Le gore re se ka ra obamela medingwana, jaaka bangwe ba bone ba ne ba dira; fela jaaka go kwadilwe go twe: “Batho ba ne ba nna fa fatshe gore ba je ba bo ba nwe. Go tswa foo, ba ne ba ema ba ijesa monate.”+8 Gape a re se ka ra dira boitsholo jo bo sa siamang jwa tlhakanelodikobo,* jaaka bangwe ba bone ba ne ba dira, mme go bo go swa ba le 23 000 mo go bone ka letsatsi le le lengwe.+9 Le gone a re se ka ra leka Jehofa,*+ jaaka bangwe ba bone ba ne ba mo leka, mme ba lomiwa ke dinoga ba bo ba swa.+10 Gape a re se ka ra ngongorega, fela jaaka bangwe ba bone ba ne ba ngongorega,+ mme moengele wa Modimo a bo a ba bolaya.*+11 Jaanong dilo tseno di ne tsa ba diragalela gore re ithute mo go tsone, e bile di ne tsa kwalelwa gore di re tlhagise,+ rona ba re tshelang mo bokhutlong jwa motlha ono.*12 Ka jalo, a motho yo o akanyang gore o eme a nne kelotlhoko gore a se ka a wa.+13 Diteko* tse di lo welang di wela batho botlhe.+ Mme Modimo o a ikanyega, e bile ga a kitla a letla gore lo welwe ke diteko tse lo ka se kgoneng go di itshokela,+ mme fa lo welwa ke diteko, o tla lo naya tsela ya go tswa, gore lo kgone go di itshokela.+14 Ka jalo, baratwa ba me, lo se ka lwa* obamela medingwana.+15 Ke bua le lona batho ba ba botlhale, ka jalo itireleng tshwetso gore a se ke se buang se siame kgotsa ga se a siama.16 Fa re nwa senwelo se re lebogang Modimo ka ntlha ya sone, a ga re nne le seabe mo mading a ga Keresete?+ Fa re ja senkgwe se re se ngathoganyang, a ga re nne le seabe mo mmeleng wa ga Keresete?+17 E re ka go na le senkgwe se le sengwe fela, rona le fa re le bantsi, re mmele o le mongwe,+ ka gonne rotlhe re ja senkgwe seo.18 Akanyang ka setšhaba sa Iseraele: Fa ba ne ba ja ditlhabelo tse di ntshiwang mo sebesong, a go ne go sa nna jaaka e kete ba ja le Modimo?+19 A fa ke bua jaana, ke raya gore: Modingwana le setlhabelo se se ntshediwang modingwana se botlhokwa?20 Nnyaa; mme ka re dilo tse ditšhaba di di ntshang setlhabelo di di ntshetsa madimona mme e seng Modimo;+ mme ga ke batle gore lo ikamanye le madimona.+21 Ga lo ka ke lwa nwa senwelo sa ga Jehofa* le senwelo sa madimona; ga lo ka ke lwa ja mo “tafoleng ya ga Jehofa”*+ le mo tafoleng ya madimona.22 Kgotsa ‘a re batla go galefisa Jehofa’?*+ A re maatla go mo feta?23 Dilo tsotlhe di ka fa molaong,* mme ga se dilo tsotlhe tse di tswelang mosola. Dilo tsotlhe di ka fa molaong, mme ga se dilo tsotlhe tse di kgothatsang.+24 A mongwe le mongwe a nne a dire se se tswelang motho yo mongwe mosola, e seng se se tswelang ene mosola.+25 Jang sengwe le sengwe se se rekisiwang mo marekisetsong a nama lo sa botse sepe gore segakolodi sa lona se se ka sa lo tshwenya,26 gonne “lefatshe ke la ga Jehofa* le sengwe le sengwe se se mo go lone.”+27 Fa motho yo o sa dumeleng mo go Keresete a lo laletsa gore lo tle go ja le ene mme lo batla go ya, jang sepe fela se a se lo nayang lo sa botse sepe gore segakolodi sa lona se se ka sa lo tshwenya.28 Mme fa mongwe a lo raya a re, “Nama eno e ne e ntsheditswe medingwana setlhabelo,” lo se ka lwa e ja gore lo se ka lwa kgopisa motho yo o lo boleletseng le gore segakolodi sa lona se se ka sa lo tshwenya.+29 Ga ke bue ka segakolodi sa lona, mme ke bua ka segakolodi sa motho yo mongwe. Gonne ke ka ntlha yang fa kgololesego ya me e tshwanetse go atlholwa ka segakolodi sa motho yo mongwe?+30 Fa ke ja e bile ke lebogela Modimo se ke se jang, a ke tshwanetse go se ja fa e le gore seo se tla dira gore ba bangwe ba ntshwaye phoso?+31 Ka jalo, le fa lo ja kgotsa lo nwa kgotsa lo dira sepe fela, dirang dilo tsotlhe ka tsela e e tla dirang gore Modimo a galalediwe.+32 Lo nne kelotlhoko gore lo se ka lwa kgopisa Bajuda kgotsa Bagerika kgotsa phuthego ya Modimo,+33 fela jaaka le nna ke leka go itumedisa batho botlhe mo dilong tsotlhe, ke sa ipatlele molemo+ mme ke o batlela batho ba bantsi, gore ba tle ba bolokwe.+


text:
371E rile kgosi Hesekia a utlwa, a ikgagola diaparo, a apara diaparo tsa khutsafalo, a ya kwa Ntlong ya Morena. 2A ba a roma Eliakime yo e leng mookamedi wa lelapa la kgosi, le Sebena, mokwaledi, le bagolo ba baperesiti, ba apere diaparo tsa khutsafalo; a ba roma kwa go moporofeti Jesaya morwa Amotse. 3Mme ba mo raya ba re: “Hesekia o bua jaana a re: ‘Letsatsi le ke letsatsi la tlalelo le kotlo le kgalo; gonne bana ba gaufi le go tsalwa, mme ga go na thata ya go ka belega. 4Ka gongwe Morena, Modimo wa gago, o tla utlwa mafoko a mothoki yo mogolo yo o romilweng ke morena wa gagwe, kgosi ya Asiria, gore a tle go kgala Modimo o o phelang; a mmeletsa mafoko a Morena, Modimo wa gago, o a utlwileng. Jaanong a ko o rapelela masalela a a sa ntseng a le teng.’ ”
5Jaanong ya re batlhanka ba kgosi Hesekia ba fitlha kwa go Jesaya, 6Jesaya a ba raya a re: “Rayang morena wa lona lo re: ‘Morena o bua jaana a re: Se boife mafoko a o a utlwileng, a basimane ba kgosi ya Asiria ba ntlhapaditseng ka ona. 7Bona, ke tla tsenya mowa mo go yona gore e utlwe modumo, e boele kwa lefatsheng la yona. Ke tla ba ke e diga ka tšhaka mo lefatsheng la yona.’ ”
8Ya re mothoki yo mogolo a boa, a fitlhela kgosi ya Asiria e tlhasela Lebena; gonne o ne a utlwile gore e tlogile kwa Lagiše. 9Ke fa Saneheribe a utlwa go twe, Thirehaka, kgosi ya Ethiopia, o bolotse go tlhabana nao. Ya re a utlwa, a roma barongwi kwa go Hesekia a re: 10“Rayang Hesekia, kgosi ya Juta, lo re: ‘A Modimo wa gago o se ka wa go tsietsa o ò o ikanyang o ithaya o re, Jerusalema ga a nke a neelwa mo seatleng sa kgosi ya Asiria. 11Bona, o utlwile ka wesi se dikgosi tsa Asiria di se diretseng mafatshe aotlhe, tsa a senya gotlhe. A o a re, wena o ka phologa? 12A medimo ya ditšhaba tse borre ba di nyeleditseng e ne ya di pholosa, e bong Gosane le Harane le Resefe, le batho ba Etene ba ba neng ba le kwa Thelasare? 13E kae kgosi ya Hamathe le kgosi ya Arephate le kgosi ya motse wa Sefarwaime le ya Hena le ya Iwa?’ ”
14Ya re Hesekia a sena go amogela lokwalo mo diatleng tsa barongwi le go lo buisa, a ya kwa Ntlong ya Morena, a lo phutholola fa pele ga Morena. 15Hesekia a ba a rapela Morena a re: 16“Morena wa masomosomo, Modimo wa Iseraele, yo o ntseng godimo ga boKerubime! Ke wena Modimo o le wesi fela wa magosi aotlhe a lefatshe. Wena o dirile legodimo le lefatshe. 17Morena, sekega tsebe o utlwe! Morena, budulola matlho, o bone! Utlwa mafoko aotlhe a ga Saneheribe a o a rometseng go kgala Modimo o o phelang. 18Ke nnete, Morena, dikgosi tsa Asiria di sentse ditšhaba tsotlhe le mafatshe a tsona, 19tsa latlhela medimo ya tsona mo molelong, tsa e nyeletsa; gonne e ne e se medimo, e ne e le tiro ya diatla tsa batho, e le dikgong le majwe fela. 20Jaanong, Morena, Modimo wa rona, re golole mo seatleng sa gagwe gore magosi otlhe a lefatshe a tle a itse, fa wena Morena o le Modimo o le wesi.”
21Ke fa Jesaya, morwa Amotse, a romela kwa go Hesekia a re: “Morena, Modimo wa Iseraele, o bua jaana a re: ‘Se o se nthapetseng ka ntlha ya ga Saneheribe, kgosi ya Asiria, ke se utlwile.’ 22Lefoko le Morena o le buang ka ga gagwe ke le le reng: ‘Lekgarebe, morwadia Sione, le a go nyatsa, le a go sotla; morwadia Jerusalema o thikhitha tlhogo fa morago ga gago. 23O kgadile mang? O kgobile mang? O tlhatloseditse mang lentswe? O tsholeleditse mang matlho kwa godimo? Ke Moitshepi wa Iseraele! 24O kgadile Morena ka batlhanka ba gago wa re: Ke palame ditlhoa tsa dithaba ka bontsi jwa dikoloi tsa me tsa ntwa le mafelelelo a Lebanone, ka rema mesetere e megolo le mesiperese e mentle ya teng, ka fitlha kwa setlhabeng sa teng, kwa sekgweng sa tshimo ya ditlhare.
25Ke epile, ka nwa metsi a mafatshe a sele; ka kgadisa dinoka tsotlhe tsa Egepeto ka kgato ya dinao tsa me.
26“ ‘A ga o a ka wa utlwa? Tse ke di dirafaditseng jaanong, ga ke bolo go di akanya le go di ikaelela bogologolo gore wena o senye metse e e femetsweng, e fetoge mekoa ya marope. 27Mme baagi ba yona ba ne ba repa mabogo, ba tshoga, ba tlhajwa ke ditlhong, ba nna jaka morogo wa naga le jaaka botalana jo bošwa le jaaka bojang jo bo mo dithulelong le jaaka mabele a a iseng a gole.
28“ ‘Ke itse go nna ga gago le go tswa ga gago le go tsena ga gago le ka fa o ntsogelang ka loratla ka teng. 29Jaanong e re ka o ntsogela ka loratla, e re ka boikgantsho jwa gago bo utlwetse mo ditsebeng tsa me, ke tla tsenya mogolasetso wa me mo dinkong tsa gago le mogala wa me mo molomong wa gago, ke go busetsa kwa morago ka tsela e o tsileng ka yona.’
30“Mme se e tla nnang sesupo mo go wena, Hesekia, ke se: Monongwaga go tla jewa se se ijwetseng; isago matshwabudu, mme ka ngwaga wa boraro lo jwale, lo kotule, lo leme masimo a moweine, lo je maungo a ona. 31Mme masalela a Bajuta a a falotseng a tla namela medi kwa tlase, a ungwa maungo kwa godimo. 32Gonne masalela a tla tswa mo Jerusalema le ba ba falotseng mo thabeng ya Sione. Tlhoafalo ya Morena wa masomosomo e tla dira jalo.
33“Ke ka moo Morena a buang jaana ka ga kgosi ya Asiria a re: ‘Ga e ka ke ya tsena mo motseng o, le e seng go hulela motsu mo teng; ga e ka ke ya o atamela ka thebe le e seng go dira mapalamo ka mmu fa go ona. 34E tla boa ka tsela e e tsileng ka yona. Ga e kitla e tsena mo motseng o, go bua Morena. 35Gonne ke tla sireletsa motse o, ke o pholosa ka ntlha ya me le ka ntlha ya ga Dafita, motlhanka wa me.’ ”
36Ke fa moengele wa Morena a bolola, a itaya banna ba le dikete di le 185 mo bothibelelong jwa Baasiria. Ya re ba phakela ka moso, ba fitlhela botlhe bao e le ditoto fela. 37Foo Saneheribe, kgosi ya Asiria, a tloga, a tsamaya, a boela kwa gae, a nna mo Ninife. 38Jaanong ya re a obamela mo tempeleng ya ga Niseroge, modimo wa gagwe, a bolawa ke Ateramelege le Saresere bomorwawe ka tšhaka. Ba tloga ba tshabela kwa lefatsheng la Ararate, mme Esarehatone morwawe a nna kgosi mo boemong jwa gagwe.


text:
301“E tla re fa dilo tsotlhe tseo di go dirafalela, e bong tshegofatso le khutso tse ke di beileng fa pele ga gago, mme o di elelelwa kwa ditšhabeng tsotlhe kwa Morena, Modimo wa gago, o go leleketseng gona,
2o boela kwa Moreneng, Modimo wa gago, o reetsa lentswe la gagwe fela jaaka ke go laela kajeno, wena le bana ba gago, ka pelo yotlhe le ka mowa otlhe,
3gona Morena, Modimo wa gago, o tla fetola tatlhego ya gago, a go tlhomogela pelo, a go phutha gape kwa merafeng yotlhe kwa Morena, Modimo wa gago, a ne a go falaleditse gona.
Amose 9:14
Jer. 32:37
4Le fa bafaladi ba gago ba le kwa mafelelong a legodimo, Morena, Modimo wa gago, o tla go phutha gona, a go tsaya gona. 5Morena, Modimo wa gago, o tla go busetsa kwa lefatsheng le borraeno ba neng ba le ruile gore le go boele; o tla ba a go direla tse di molemo, a go atisa bogolo go borraeno. 6Foo Morena, Modimo wa gago, o tla go rupisa pelo le bana ba gago gore o tle o rate Morena, Modimo wa gago, ka pelo yotlhe le ka mowa otlhe gore o tle o tshele.
Jer. 4:4
Hes. 11:19
Baroma 2:29
Bakol. 2:11
7Mme dikhutso tsotlhe tseo Morena, Modimo wa gago, o tla di dirafaletsa baba ba gago le ba ba go tlhoileng ba ba neng ba go bogisa. 8Mme wena o tla tlhabologa, o reetsa lentswe la Morena, o dira ka fa ditaolong tsotlhe tsa gagwe tse ke di go laelang gompieno. 9Morena, Modimo wa gago, o tla go naya letlotlo la tse di molemo mo tirong yotlhe ya diatla tsa gago le la maungo a mmele wa gago le la letsalo la diruiwa tsa gago le la maungo a masimo a gago; gonne Morena o tla go itumelela gape molemong jaaka a ne a itumelela borraeno 10fa o reetsa lentswe la Morena, Modimo wa gago, mo o bileng o tlhokomela ditaolo tsa gagwe le melao ya gagwe tse di kwadilweng mo lokwalong lo lwa molao; fa o boela kwa Moreneng, Modimo wa gago, ka pelo yotlhe le ka mowa otlhe.
11“Gonne taolo eo e ke e go laelang kajeno ga e ka ke ya go palela le gona ga e kgakala nao. 12Ga e kwa legodimong mo go ka tweng: ‘Ke mang yo o tla re tlhatlogelelang kwa legodimong a e re tseela, a e re utlwisa gore re e dirise?’
13Le gona ga e kwa moseja ga lewatle mo go ka tweng: ‘Ke mang yo o tla re tshelelelang kwa moseja ga lewatle, a e re tseela, a e re utlwisa gore re e dirise?’ 14Mme lefoko le gaufi thata nao, le mo molomong wa gago le mo pelong ya gago gore o le dirise.
15“Bona, kajeno ke beile botshelo le tlhogonolo le loso le tatlhego fa pele ga gago.
28:2,15
16Se ke se go laelang kajeno ke go rata Morena, Modimo wa gago, le go sepela mo ditseleng tsa gagwe le go tlhokomela ditaolo tsa gagwe le melao ya gagwe le ditshiamelo tsa gagwe gore o tle o tshele, o ntsifale, mme Morena, Modimo wa gago, a go tshegofatse mo lefatsheng le o tla tsenang mo go lone gore e nne la gago. 17Mme fa dipelo tsa lona di hulara, lo sa utlwe, mme lo raelega, lo obamela medimo e sele, lo e direla, 18gona ke lo itsise kajeno gore lo tla latlhega tota; ga lo kitla lo phela malatsi a mantsi mo lefatsheng le lo tla tshelang Joretane go tsena mo go lone go le rua.
19Ke dira legodimo le lefatshe basupi ba ba supang ka ga lona gore ke beile botshelo le loso le tshegofatso le khutso fa pele ga lona. Itlhopheleng he botshelo gore lo tle lo tshele, lona le bana ba lona, 20ka go rata Morena, Modimo wa lona, le ka go utlwa lentswe la gagwe le ka go mo ineela; gonne ke tsona di ka lo tshedisang, tsa atisa malatsi a lona gore lo nne mo lefatsheng le Morena a le ikanetseng borraeno Aborahame le Isaka le Jakobe go le ba naya.”


text:
Baengele ke Eng Kgotsa ke Bomang?
Karabo ya Baebele
Baengele ke dibopiwa tse di maatla thata go gaisa batho. (2 Petere 2:11) Ba nna kwa legodimong kgotsa mo mafelong a semoya a a kgakala thata le lobopo. (1 Dikgosi 8:27; Johane 6:38) Ke gone ka moo ba bidiwang dibopiwa tsa semoya.—1 Dikgosi 22:21; Pesalema 18:10.
Baengele ba tswa kae?
Modimo o ne a dirisa Jesu yo Baebele e mmitsang “leitibolo la popo yotlhe,” go bopa baengele. Baebele e bua jaana fa e tlhalosa kafa Modimo a ileng a dirisa Jesu ka gone: “Dilo tsotlhe tse dingwe di ne tsa bopiwa ka ene kwa magodimong le mo lefatsheng, dilo tse di bonalang le dilo tse di sa bonaleng,” go akaretsa le baengele. (Bakolosa 1:13-17) Baengele ga ba nyale e bile ga ba kgone go tshola bana. (Mareko 12:25) Go na le moo, mongwe le mongwe wa ‘barwa bano ba Modimo wa boammaaruri’ o ile a bopiwa ka tlhamalalo.—Jobe 1:6.
Baengele ba ile ba bopiwa dingwagangwaga pele lefatshe le nna gone. Fa Modimo a bopa lefatshe, baengele ba ne ba ‘simolola go goa ba mmaka.’—Jobe 38:4-7.
Go na le baengele ba ba kae?
Baebele ga e bue sepe ka palo ya bone mme gone e bontsha gore ba bantsi fela thata. Ka sekai, moaposetoloi Johane o ne a bona ponatshegelo e mo go yone a neng a bona baengele ba le dimilione di le makgolokgolo.—Tshenolo 5:11.
A baengele ba na le maina le bokgoni jo bo sa tshwaneng?
Ee. Baebele e na le maina a baengele ba babedi: Mikaele le Gabariele. (Daniele 12:1; Luke 1:26) * Baengele bangwe ba ne ba dumela gore ba na le maina mme ga ba a ka ba a bolelela batho.—Genesise 32:29; Baatlhodi 13:17, 18.
Baengele ba na le bokgoni jo bo sa tshwaneng. Ba kgona go buisana. (1 Bakorintha 13:1) Ba kgona go akanya e bile ba kgona go tlhamela Modimo dipina tsa pako. (Luke 2:13, 14) Ba na le tshwanelo ya go itlhophela go dira se se siameng kgotsa se se sa siamang, jaaka re bona ka ba ba ileng ba ema Satane nokeng fa a ne a tlhanogela Modimo.—Mathaio 25:41; 2 Petere 2:4.
A baengele ba na le maemo a a farologaneng?
Ee. Moengele yo mogolo e bile a na le taolo go ba gaisa botlhe ke Mikaele. (Jude 9; Tshenolo 12:7) Boserafe ke baengele ba maemo a a kwa godimo ba ba nnang gaufi le setulo sa Bogosi sa ga Jehofa. (Isaia 6:2, 6) Ditšheruba le bone ke baengele ba maemo a a kwa godimo ba ba dirang ditiro tse di kgethegileng. Ka sekai, bangwe ba bone ba ile ba disa tshimo ya Edene fa Adame le Efa ba sena go lelekiwa mo go yone.—Genesise 3:23, 24.
A baengele ba kgona go thusa batho?
Ee, Modimo o dirisa baengele ba ba ikanyegang gore ba thuse batho gompieno.
Modimo o dirisa baengele go kaela batho ba gagwe fa ba ntse ba rera dikgang tse di molemo tsa Bogosi Jwa Modimo. (Tshenolo 14:6, 7) Seno se thusa batho ba ba rerang le ba ba utlwang molaetsa ono wa Bogosi.—Ditiro 8:26, 27.
Baengele ba thusa phuthego ya Modimo gore e se ya kgotlelwa ke batho ba ba bosula.—Mathaio 13:49.
Baengele ba disa batho ba ba ikanyegang mo Modimong e bile ba a ba sireletsa.—Pesalema 34:7; 91:10, 11; Bahebera 1:7, 14.
Mo nakong e e sa fediseng pelo, baengele ba tlile go thusa Jesu go fedisa bosula jotlhe jo bo mo lefatsheng.—2 Bathesalonika 1:6-8.
A mongwe le mongwe wa rona o na le moengele yo a mo disitseng?
Le fa baengele ba thusa batlhanka ba Modimo go lwa le Satane, seo ga se reye gore Modimo o abetse Mokeresete mongwe le mongwe moengele yo a tla mo tlhokomelang. * (Mathaio 18:10) Baengele ga ba sireletse batlhanka ba Modimo mo tekong kgotsa mo thaelong epe fela e ba lebanang le yone. Baebele e bontsha gore gantsi Modimo o “dira tsela ya go tswa” fa re lebane le teko ka go naya motho botlhale le maatla a gore a kgone go itshoka.—1 Bakorintha 10:12, 13; Jakobe 1:2-5.
Dikgopolo tse di seng boammaaruri ka baengele
Kgopolo e e phoso: Baengele botlhe ba siame.
Boammaaruri: Baebele e bua ka “mephato ya meya e e boikepo” le “baengele ba ba neng ba leofa.” (Baefeso 6:12; 2 Petere 2:4) Baengele bao ke madimona a a neng a ema Satane nokeng fa a tlhanogela Modimo.
Kgopolo e e phoso: Baengele ga ba swe.
Boammaaruri: Satane le baengele ba ba bosula ba tlile go senngwa.—Jude 6.
Kgopolo e e phoso: Batho ba fetoga baengele fa ba swa.
Boammaaruri: Baengele ba bopilwe ke Modimo, ga se batho ba ba suleng ba bo ba tsosiwa. (Bakolosa 1:16) Batho ba ba swang ba bo ba tsosiwa gore ba ye go tshela kwa legodimong ba newa mpho ya go sa swe ke Modimo. (1 Bakorintha 15:53, 54) Ba na le maemo a a kwa godimo thata go gaisa a baengele.—1 Bakorintha 6:3.
Kgopolo e e phoso: Tiro ya baengele ke go direla batho.
Boammaaruri: Baengele ba ikobela ditaelo tsa Modimo e seng tsa batho. (Pesalema 103:20, 21) Jesu o ne a bolela gore o tla kopa Modimo gore a romele baengele go tla go mo thusa.—Mathaio 26:53.
Kgopolo e e phoso: Re ka kopa thuso mo baengeleng ka thapelo.
Boammaaruri: Re tshwanetse go rapela Jehofa Modimo fela e seng ope o sele. (Tshenolo 19:10) Re tshwanetse go rapela Modimo re dirisa leina la ga Jesu.—Johane 14:6.
^ ser. 5 Dibaebele tse dingwe di dirisa leina “Lusifa” mo go Isaia 14:12, mme batho bangwe ba akanya gore leina leno e ne e le la moengele mongwe yo morago a ileng a bidiwa Satane Diabolo. Le fa go ntse jalo, lefoko leo le kaya “yo o phatsimang” mo Sehebereng sa ntlhantlha. Ditemana tse di dikologileng temana eo ga di bue ka Satane, go na le moo, di bua ka losika lwa segosi la kwa Babelona lo Modimo a neng a tlile go lo tlontlolola ka ntlha ya boikgogomoso. (Isaia 14:4, 13-20) Mafoko a a reng “yo o phatsimang” a ne a dirisiwa go sotla bogosi joo fa bo sena go digiwa.
^ ser. 13 Batho bangwe ba akanya gore pego ya fa Petere a ne a ntshiwa mo kgolegelong e bontsha gore Petere o ne a na le moengele yo a neng a mo tlhokometse. (Ditiro 12:6-16) Le fa go ntse jalo, fa barutwa ba ne ba re “moengele wa ga [Petere]” ba ka tswa ba ne ba akanya gore moengele yoo o ne a tlile mo boemong jwa ga Petere e seng Petere ka boene.


text:
321Barubene le Bagate ba ne ba na le diruiwa tse dintsi thata thata. Jaanong ya re ba bona lefatshe la Jasere le lefatshe la Gileate, ba fitlhela golo foo e le felo ga diruiwa. 2Ke fa Bagate le Barubene ba tla, ba raya Moše le moperesiti Eleasare le bagolo ba phuthego ba re: 3“Kwa Atarothe le Dibone le Jasere le Nimera le Hešebone le Eleale le Sebame le Nebo le Beone
26:65
– 4lone lefatshe le Morena a le thopileng fa pele ga phuthego ya Baiseraele – ke lefatshe la diruiwa, mme batlhanka ba gago ba na le diruiwa.” 5Ba be ba re: “Fa re bonye bopelotlhomogi mo matlhong a gago, a lefatshe leo le newe batlhanka ba gago go nna boswa, mme o se ka wa re tshedisa noka ya Joretane.”
6Mme Moše a fetola Bagate le Barubene a re: “A e ka re ba ga lona ba ya kwa ntweng, lona lwa itulela fa? 7Ke ka ntlha ya eng fa lo tentsha dipelo tsa Baiseraele gore ba se ka ba tshelela kwa lefatsheng le Morena o le ba neileng? 8Kana le borraeno ba dirile jalo, jale fa ke ba roma go tswa kwa Kateše-Barenea go ya go tlhola lefatshe. 9Ya re ba sena go ya go fitlha kwa nokaneng ya Ešekole le go tlhola lefatshe, ba boa ba tentsha dipelo tsa Baiseraele, mo ba bileng ba gana go ya go tsena kwa lefatsheng le Morena o le ba neileng. 10Ka sebaka sele Morena a tuka bogale, a ikana a re: 11‘Ruri, banna ba ba bolotseng kwa Egepeto go simolola ka ba ba dinyaga di le 20 le bomogoloa-bone ga ba kitla ba bona naga e ke e ikanetseng Aborahame le Isaka le Jakobe, ka ba se ka ba ntshala morago ka botlalo, 12fa e se Kalebe morwa Jefune, Mokenisi le Jošua morwa Nune; gonne ba setse Morena morago ka botlalo.’ 13Morena a ba a tukela Baiseraele bogale, a ba kgarakgatsha kwa sekakeng dinyaga di le 40 ga tsamaya losika lotlhe lo lo dirileng bosula mo matlhong a Morena lwa ba lwa felelela.
14“Jaanong lona lo tsogile lo le mo boemong jwa borraalona, lo le bana ba baleofi; jaanong lo rata go okeletsa Baiseraele bogale jo bo tukang jwa Morena gape. 15Fa lo ikepa mo go ene, o ka ba sadisa sebaka gape mo sekakeng, mme lwa senyetsa morafe otlhe o.”
16Ba mo atamela ba re: “Fano re rata go aga maraka a difutshane a diruiwa tsa rona le metse ya bana ba rona fela. 17Mme rona ka rosi re tla tlhomela ka pele, re etelela Baiseraele pele go ya re be re ba fitlhise kwa mannong a bone. Fela bana ba rona ba tla sala mo metseng e e femetsweng ka ntlha ya baagi ba lefatshe. 18Ga re kitla re boela kwa malapeng a rona, mongwe le mongwe wa Baiseraele a ise a amogele boswa jwa gagwe. 19Gonne ga re rate go rua nabo kwa moseja ga Joretane le kwa pele; gonne boswa jwa rona bo re wetse ka kwano ga Joretane ntlheng ya botlhabatsatsi.”
20Moše a ba raya a re: “Fa lo ka dira ka fa lefokong leo, lwa tlhomela fa pele ga Morena go ya ntweng,
21mme mongwe le mongwe wa lona yo o tlhometseng a tshela Joretane fa pele ga Morena go ya a be a leleke baba ba gagwe fa pele ga gagwe, 22le lefatshe le be le thopiwa fa pele ga Morena, lo bo lo boa morago ga moo, gona lo tla bo lo se na molato fa pele ga Morena le Baiseraele, mme lefatshe leno e tla nna boswa jwa lona fa pele ga Morena. 23Mme fa lo sa dire jalo, gona lo leofela Morena, mme lo tla lemoga petso ya boleo jwa lona e e tla lo welang. 24Ikageleng he metse ya bana ba lona le maraka a difutshane tsa lona, lo dire ka fa lo buileng ka teng.”
25Bagate le Barubene ba araba Moše ba re: “Batlhanka ba gago ba tla dira jaaka go laetse mong wa rona. 26Bana ba rona le basadi ba rona ba tla nna teng mo metseng ya Gileate le diruiwa tsotlhe tsa rona. 27Mme batlhanka ba gago, botlhe ba ba tlhometseng go bolola fa pele ga Morena ba tla fetela kwa ntweng jaaka mong wa rona a buile.”
28Ke fa Moše a laela moperesiti Eleasare le Jošua morwa Nune le ditlhogo tsa dikgotla tsa ditso tsa Baiseraele ka ga bone. 29Moše a ba raya a re: “Fa Bagate le Barubene ba ka tshela Joretane le lona, ba tlhomeletse ntwa botlhe fa pele ga Morena, lefatshe la ba la thopiwa ke lona, gona lo ba nee lefatshe la Gileate go nna boswa. 30Mme fa ba sa tshele le lona ba tlhometse, gona a ba nne mo gare ga lona kwa lefatsheng la Kanana.”
31Bagate le Barubene ba araba ba re: “Tse Morena o di laetseng batlhanka ba gago re tla di dira. 32Re tla tshelela kwa lefatsheng la Kanana fa pele ga Morena re tlhometse, mme boswa jwa rona jwa naga bo ntse bo le ka kwano ga Joretane.”
33Bagate le Barubene le bontlhanngwe jwa lotso lwa ga Manase morwa Josefa Moše a ba naya jalo naga ya bogosi jwa ga Sihone kgosi ya Baamori le ya bogosi jwa ga Oge kgosi ya Basane, e bong lefatshe le metse ya lone le dinaga tsa yona le metse ya lefatshe tikologong.
34Ke fa Bagate ba aga Dibone le Atarothe le Aroere 35le Aterothe-Sofane le Jasere le Jogebeha 36le Bethe-Nimera le Betharane, ya nna metse e e femetsweng le maraka a difutshane. 37Barubene ba aga Hešebone le Eleale le Khiriathaime 38le Nebo le Baale-Meone – maina a fetotswe – le Sibema; ba be ba taya metse e ba e agileng maina a bone.
39Bomorwa Magire oora Manase ba ya kwa Gileate, ba thopa naga ya teng, ba leleka Baamori ba ba neng ba le gona. 40Ke fa Moše a naya Bamagire oora Manase naga ya Gileate, mme ba nna mo go yona. 41Jaire oora Manase a ya a thopa metsana ya bone ya ditente, a e bitsa metsana ya ditente ya ga Jaire.
42Noba a ya a thopa motse wa Kenathe le metsana ya teng, a o taya leina la gagwe Noba.


text:
BASHA BA BOTSA JAANA
Ke Direng fa Tsala Ya me E Nkutlwisitse Botlhoko?
Se o tlhokang go se itse
Ga go na ditsala tse di se nang mathata. Rotlhe re dira diphoso, ka jalo, tsala ya gago e ka nna ya bua kgotsa ya dira sengwe se se ka go utlwisang botlhoko. Nnete ke gore le wena o kile wa utlwisa mongwe botlhoko.—Jakobe 3:2.
Internet e ka dira gore go nne motlhofo go utlwa botlhoko. Ka sekai, lekawana lengwe le le bidiwang David la re: “Fa o le mo Internet o bo o bona difotho tsa tsala ya gago a le kwa phathing, o ka nna wa ipotsa gore goreng wena o sa lalediwa. Seo se ka go utlwisa botlhoko le go dira gore o se ka wa tlhola o tshepa tsala ya gago.”
O ka ithuta go baakanya bothata.
Se o ka se dirang
Ipotse gore o motho wa mofuta mang. Baebele ya re: “O se ka wa itlhaganelela go kgopisega . . . gonne go kgopisega go nna mo sehubeng sa dimatla.”—Moreri 7:9.
“Ka dinako tse dingwe o lemoga gore selo se se go utlwisitseng botlhoko ga se botlhokwa go le kalo.”—Alyssa.
Ipotse jaana: A ke kgopisega ka bonako? A nka ithuta go itshokela batho ba bangwe?—Moreri 7:21, 22.
Go itshwarela ba bangwe go a thusa. Baebele ya re: “Ke bontle . . . go tlhokomologa tlolo.”—Diane 19:11.
“Fa motho a go utlwisitse botlhoko, mo itshwarele mme o se ka wa mo tshwara ka pelo le go batla gore a nne a kopa maitshwarelo nako le nako fa kgang eo e tlhaga gape. Fa o itshwaretse motho, lebala ka se a go dirileng sone.”—Mallory.
Ipotse jaana: A selo se a se dirileng se maswe go le kalo? A nka mo itshwarela gore go nne le kagiso?—Bakolosa 3:13.
Akanyetsa motho yo mongwe. Baebele ya re: “Lo tlhokomela, e seng go kgatlhegela dilo tse di amang lona fela, mme gape go kgatlhegela le dilo tse di amang ba bangwe.”—Bafilipi 2:4.
“Fa ditsala di ratana e bile di tlotlana, go nna motlhofo gore ba baakanye dilo ka bonako ka gonne boobabedi ga ba batle gore botsala jwa bone bo fele.”—Nicole.
Ipotse jaana: A nka leka go tlhaloganya tsela e tsala ya me e ikutlwang ka yone?—Bafilipi 2:3.
Ntlha ya botlhokwa ke gore: Go ithuta gone jaanong gore o tshwanetse go dirang fa motho a go utlwisitse botlhoko, go tla go thusa le fa o setse o godile.


text:
SETLHOGO SA KA FA NTLE | DISEASE—GO THIBELA GO TSENWA KE MALWETSE
Itshireletse Kgatlhanong le Malwetse
METSE e le mentsi ya bogologolo e ne e sireleditswe ka mabota a magolo. Fa baba ba ne ba ka thuba karolo e nnye fela ya lobota loo, motse o ne o nna mo kotsing ya go tlhaselwa. Mmele wa rona o tshwana le motse o o ageletsweng ka lobota. Fa o tlhokomela mmele wa gago, o tla nna o itekanetse sentle. Ela tlhoko dilo di le tlhano tse di ka dirang gore go nne motlhofo go tsenwa ke malwetse le kafa o ka itshireletsang ka gone.
1 METSI
KOTSI: Metsi a a leswe a ka dira gore go nne motlhofo gore ditshedi tse dinnye tse di kotsi di tsene mo mmeleng wa gago.
TSELA YA GO ITSHIRELETSA: Go boloka motswedi wa gago wa metsi o le phepa go ka go sireletsa kgatlhanong le malwetse. Fa o itse kgotsa o belaela gore motswedi wa gago wa metsi o kgotletswe, o ka phepafatsa metsi ao kwa gae gore o kgone go a a nwa. * Boloka metsi a a nowang mo kgamelong e e khurumeditsweng mme o ge metsi ka jeke kgotsa ka sedirisiwa se se phepa. O se ka wa tsenya diatla mo metsing a a phepa. Fa go kgonega, o tshwanetse go nna mo lefelong le le nang le mekgwa e e siameng ya go tsamaisa leswe gore le se ka la kgotlela metsi a batho ba a a nwang.
2 DIJO
KOTSI: Ditshedi tse dinnye tse di kotsi di ka tswa di le mo teng kgotsa mo godimo ga dijo tse o di jang.
TSELA YA GO ITSHIRELETSA: Dijo tse di kgotletsweng di ka lebega di le foreshe e bile di na le dikotla. Ka jalo, itlwaetse go tlhatswa maungo le merogo. Netefatsa gore dilo tse o bayang dijo mo go tsone, kitšhene le diatla tsa gago di phepa pele o apaya kgotsa o tshola dijo. Dijo dingwe di tlhoka go apewa ka themperetšha e e rileng gore e bolaye megare e e kotsi. Ikele tlhoko kgatlhanong le dijo tse di fetogileng mmala, tse di sa nkgeng sentle kgotsa tse di nang le tatso e e bosula ka gonne seo ke letshwao la gore go na le masole a a kotsi a a emeng sejaro go go tlhasela. Tsenya dijo mo setsidifatsing ka bonako fela fa o feditse ka tsone. Tila go apeela batho fa o lwala. *
3 DITSHENEKEGI
KOTSI: Ditshenekegi dingwe di na le megare e e kotsi mme di ka go tshwaetsa ka yone.
TSELA YA GO ITSHIRELETSA: Fa o itse gore go na le ditshenekegi tse di nang le malwetse mo lefelong le o leng mo go lone, apara diaparo tse ditelele kgotsa o tile go tswela kwa ntle. Tsenya nete fa o robala mme o dirise sedirisiwa sa go koba ditshenekegi. Tila mafelo a metsi a one a emeng felo go le gongwe ka gonne go nna motlhofo gore mentsane e ate mo go one. *
4 DIPHOLOGOLO
KOTSI: Go na le megare e e seng kotsi e e nnang mo teng ga diphologolo mme gone e ka nna kotsi mo go wena. Fa phologolo e go lomile kgotsa e go ngapile kgotsa mantle a yone a tletsetletse, o ka nna mo kotsing ya go tsenwa ke bolwetse.
TSELA YA GO ITSHIRELETSA: Batho bangwe ga ba letle diphologolo tsa mo lapeng go tsena mo ntlong gore di se ka tsa ba tsenya malwetse. Tlhapa diatla ka sesepa fa o sena go tshwara phologolo ya mo lapeng mme o tile go tshwara diphologolo tsa naga. Fa phologolo e go lomile kgotsa e go ngapile, tlhapa ntho eo mme o ye go bona ngaka. *
5 BATHO
KOTSI: Megare mengwe e ka tsena mo mmeleng wa gago fa o na le motho mme a gotlhola kgotsa a ethimola. Gape e ka anama fa o tlamparela motho kgotsa o mo tshwara ka diatla. Megare e e tswang mo bathong ba bangwe e ka nna mo dilong tse di jaaka setswalo, ditepisi, thelefouno, remouto kgotsa khomputara.
TSELA YA GO ITSHIRELETSA: O se ka wa adimisana ka dilo tse di jaaka legare, boratšhe jwa meno kgotsa toulo. Tila go tshwara mofufutso wa phologolo kgotsa wa batho ba bangwe, go akaretsa le madi kgotsa sepe fela se se tswang mo mading. Tlhomamisa gore o tlhapa diatla ka sesepa nako le nako. Gongwe ke yone tsela e e di gaisang tsotlhe ya go thibela megare gore e se ka ya anama.
Fa go kgonega, nna kwa gae fa o lwala. Mokgatlho wa U.S. wa go Laola Malwetse Le go A Thibela o akantsha gore o ethimolele mo thishung kgotsa mo seaparong sa gago e seng mo diatleng.
Seane sa bogologolo se a re: “Yo o botlhale ke yo o boneng masetlapelo a bo a iphitlha.” (Diane 22:3) Ruri mafoko ao a boammaaruri tota gompieno ka gonne re tshela mo lefatsheng le le nang le malwetse a a kotsi thata! Ka jalo, itlwaetse go etela mafelo a tsa kalafi go bona tshedimosetso mme o tile masetlapelo ka go tsaya dikgato go itshireletsa mo malwetseng. Nonotsha masole a gago a mmele mme o tile dikotsi tsa go tsenwa ke malwetse!
^ ser. 6 Mokgatlho wa Lefatshe Lotlhe wa Boitekanelo o buelela mekgwa ya go phepafatsa metsi kwa gae, e e akaretsang go dirisa jiki, go baya metsi mo letsatsing le le mogote ka lobaka lo loleele, go a tlhotlha le go a bedisa.
^ ser. 9 Go bala tshedimosetso e e oketsegileng malebana le go boloka dijo di le phepa, bona Tsogang! ya June 2012, tsebe 3-9.
^ ser. 12 Go bona mekgwa e e rileng ya go lwantshana le malaria, bona Tsogang! ya July 2015, tsebe 14-15.
^ ser. 15 Fa o lomilwe kgotsa o gobaditswe ke phologolo e e nang le botlhole, o tlhoka go ya bookelong kgotsa go bona ngaka ka bonako.


text:
MADUME GO KHUMBU’L EKHAYA, KE NNA MOTLHAKE EPHRAIM SEPUTLE .KE NNA KO MONAKATO RIETSPRIET GAUFI LE MOGWASE MO HOUSE NUMBER( 372) . KE KOPA GO BA TLISIWA RRE WA ME E LENG MOEMISI JUSTICE HENDRICK ATI. LE GAE LA GAGWE KE KO MONAKATO RIETSPRIET,MO NORTH WEST,RUSTENBURG. E NE O NE A BERAKA MO SPOOR NET DINGWAGA TSE DIFITILENG, KO NORTH THERM.A NNA KO MONONONO, GO TSWA FAO A YA SMESHER BLOCK, E NE E LE MOTHO YO O RATANG GO REKISA.DIAPARO. GA REITSI MO A LENG TENG. KE KOPA YO O MOETSING ,GONGWE A ITSI MO A NNANG GONA, AITSISI NGWANA WA GA GWE E LENG MOTLHAKE EPHRAIM SEPUTLE. MONOMORENG E NA YA MOGALA (:0825063093.)0710199727) KA KOPA TSWEE TSWEE.
please help me locate my father
Leave a Reply
You must be logged in to post a comment.


text: 6 “Ikeleng tlhoko gore lo se ka lwa dira dilo tse di molemo fa pele ga batho gore ba lo bone;+ go seng jalo Rraalona yo o kwa magodimong ga a kitla a lo duela.2 Ka jalo, fa o aba dimpho tsa kutlwelobotlhoko,* o se ka wa tsamaya o letsa terompeta, fela jaaka baitimokanyi ba dira mo disinagogeng le mo mebileng, gore ba tle ba galalediwe ke batho. Ammaaruri ke a lo bolelela, ba bona tuelo ya bone ka botlalo.3 Mme wena, fa o aba dimpho tsa kutlwelobotlhoko, a seatla sa gago sa molema se se ka sa itse se sa moja se se dirang,4 gore dimpho tsa gago tsa kutlwelobotlhoko di nne mo sephiring. Foo Rrago yo o lebang a le mo sephiring o tla go duela.+5 “Gape, fa lo rapela, lo se ka lwa dira jaaka baitimokanyi;+ ka gonne ba rata go rapela ba eme mo disinagogeng le mo dikhoneng tsa ditsela tse dikgolo gore ba bonwe ke batho.+ Ammaaruri ke a lo bolelela, ba bona tuelo ya bone ka botlalo.6 Mme wena fa o rapela, tsena mo phaposing ya gago, mme fa o sena go tswala setswalo, rapela Rrago yo o mo sephiring.+ Foo Rrago yo o lebang a le mo sephiring o tla go duela.7 Fa o rapela, o se ka wa boaboeletsa dilo di le dingwe fela jaaka batho ba ditšhaba tse dingwe ba dira, ka gonne ba ithaya ba re Modimo o tla ba utlwa ka go bo ba dirisa mafoko a le mantsi.8 Ka jalo, lo se ka lwa tshwana le bone, ka gonne Rraalona o itse dilo tse lo di tlhokang+ le pele ga lo di mo kopa.9 “Ka jalo, lo rapele ka tsela eno:+“‘Rraarona yo o kwa magodimong, a leina la gago+ le itshepisiwe.*+10 A Bogosi+ jwa gago bo tle. A thato+ ya gago e diragale mo lefatsheng jaaka e diragala kwa legodimong.+11 Re neye dijo* tse re di tlhokang mo letsatsing leno;+12 mme o re itshwarele melato ya rona, jaaka le rona re itshwaretse ba ba molato le rona.+13 O se ka wa re tsenya mo thaelong,+ mme o re golole mo go Satane.’*+14 “Gonne fa lo itshwarela batho maleo a bone, Rraalona yo o kwa legodimong le ene o tla lo itshwarela;+15 mme fa lo sa itshwarele batho maleo a bone, Rraalona le ene ga a kitla a itshwarela maleo a lona.+16 “Fa lo itima dijo,+ tlogelang go tlhonya difatlhego jaaka baitimokanyi, ka gonne ba dira gore difatlhego tsa bone di hutsafale* gore batho ba tle ba bone gore ba itima dijo.+ Ammaaruri ke a lo bolelela, ba bona tuelo ya bone ka botlalo.17 Mme wena, fa o itima dijo, o itshase leokwane mo tlhogong o bo o tlhapa sefatlhego,18 gore o tle o se ka wa bonala mo bathong gore o itima dijo, mme Rrago yo o mo sephiring e nne ene a bonang gore o itima dijo. Foo Rrago yo o lebang a le mo sephiring o tla go duela.19 “Tlogelang go ipolokela matlotlo mo lefatsheng,+ ka gonne a ka jewa ke motoutwane* kgotsa ruse, e bile a ka utswiwa.20 Go na le moo, ipolokeleng matlotlo kwa legodimong,+ ka gonne ga a kitla a jewa ke motoutwane kgotsa ruse,+ e bile ga a kitla a utswiwa.21 Gonne kwa letlotlo la gago le leng gone, pelo ya gago le yone e tla nna gone koo.22 “Lobone lwa mmele ke leitlho.+ Ka jalo, fa leitlho la gago le bona sentle,* mmele otlhe wa gago o tla phatsima.*23 Le fa go ntse jalo, fa leitlho la gago le eletsa se batho ba bangwe ba nang le sone,*+ mmele otlhe wa gago o tla nna lefifi. Fa e le gore lesedi le le mo go wena tota ke lefifi, ruri lefifi leo le legolo thata!24 “Ga go na ope yo o ka direlang beng ba le babedi; gonne o tla tlhoa yo mongwe mme a rate yo mongwe,+ kgotsa o tla ngaparela yo mongwe mme a nyatse yo mongwe. Ga lo ka ke lwa direla Modimo le Dikhumo.+25 “Ka ntlha ya seno ke lo raya ke re: Tlogelang go tlhobaela+ ka matshelo* a lona ka ga gore lo tla ja eng kgotsa lo tla nwa eng, kgotsa ka mebele ya lona gore lo tla apara eng.+ A botshelo* ga bo botlhokwa go feta dijo, le mmele go feta diaparo?+26 Lebang dinonyane ka kelotlhoko;+ ga di jale, ga di robe e bile ga di phuthele mo mabolokelong, le fa go ntse jalo Rraalona yo o kwa legodimong o a di fepa. A ga lo botlhokwa go di feta?27 Ke mang mo go lona yo o ka oketsang botshelo jwa gagwe ka motsotso* o le mongwe fa a tlhobaela?+28 Gape, ke ka ntlha yang fa lo tlhobaela ka diaparo? Ithuteng mo malômông* a masoma a naga, kafa a golang ka gone; ga a dire ka natla e bile ga a roke diaparo;29 mme ke a lo bolelela, tota le Solomone+ mo kgalalelong yotlhe ya gagwe o ne a sa kgabe jaaka one.30 Jaanong fa e le gore Modimo o kgona go apesa dimela tsa naga, tse di leng gone gompieno mme kamoso di bo di latlhelwa mo molelong, a ga a kitla a lo apesa go feta tsone, lona ba lo nang le tumelo e potlana?31 Ka jalo, le ka motlha lo se ka lwa tlhobaela+ mme lwa re, ‘Re tla ja eng?’ kgotsa ‘Re tla nwa eng?’ kgotsa ‘Re tla apara eng?’+32 Gonne dilo tseno tsotlhe ke dilo tse ditšhaba di gagamalelang go nna le tsone. Rraalona yo o kwa legodimong o a itse gore lo tlhoka dilo tseno tsotlhe.33 “Ka jalo, nnang lo batle Bogosi le tshiamo ya gagwe pele, mme dilo tseno tse dingwe tsotlhe lo tla di okelediwa.+34 Ka jalo, le ka motlha lo se ka lwa tlhobaela ka letsatsi le le latelang,+ ka gonne letsatsi le le latelang le tla nna le ditlhobaelo tsa lone. Letsatsi lengwe le lengwe le na le mathata a lone.